Олий Маъҳад Сиртқи бўлимига кириш имтиҳонлари натижалари эълон қилинди | Azon.uz - Ахборот-таҳлилий портал\nОлий Маъҳад Сиртқи бўлимига кириш имтиҳонлари натижалари эълон қилинди\n1683 21:04 06.07.2018\nБугун Имом Бухорий номидаги Тошкент Ислом институти Махсус сиртқи бўлимига 2018-2019 ўқув йили учун кириш имтиҳонларининг натижалари эълон қилинди.\nМахсус сиртқи бўлимга республикамизда фаолият юритаётган, камида беш йиллик стажга эга бўлган имом-хатиб, мадраса мударрислари ва Имом Бухорий халқаро маркази ходимларидан иборат жами 144 нафар абитуриент ҳужжат топширган эди.\nБугун шулардан 120 нафари ақоид, фиқҳ ва араб тили фанлари бўйича имтиҳон натижалари асосида қабул қилинди.\nЎз навбатида Azon.uz таҳририяти Махсус сиртқи бўлимга талабаликка қабул қилинган барча толиби илмларни чин қалбдан муборакбод этади. Аллоҳ барчаларини илмларини зиёда қилсин.


САЙЛОВнинг якуний натижалари эълон қилинди - Ўзбекистон овози газетаси\nЖорий йилнинг 24 декабрь куни ўтказилган Тошкент шаҳар халқ депутатлари туман Кенгашларига бўлиб ўтган сайловнинг якуний натижалари эълон қилинди.\n— Мазкур сайловда Тошкент шаҳрида рўйхатга олинган 1 миллион 560 мингдан зиёд сайловчининг 1 миллион 267 мингдан ортиғи иштирок этди, — дейди Тошкент шаҳар сайлов комиссияси раиси Ҳамид Каримов. — Бу сайловчилар умумий сонининг 81,2 фоизини ташкил этади. Ушбу сайлов фуқароларнинг фаоллиги, сиёсий ва ҳуқуқий етуклиги тобора юксалиб бораётганини яна бир бор намоён этди. Сайлов пойтахтимиз аҳолисининг демократик ҳуқуқий давлат ва кучли фуқаролик жамияти барпо этиш йўлида ҳамжиҳатлигини кўрсатди.\nОвозларни санаб чиқишда депутатликка номзодлар кўрсатган сиёсий партиялар, фуқароларнинг ўзини ўзи бошқариш органларидан 4 минг 4 юздан ортиқ кузатувчи, ваколатли вакиллар, оммавий ахборот воситалари вакиллари қатнашди.\nЯкуний натижаларга кўра, ташкил этилган жами 330 сайлов округидан депутатлар тўлиқ сайланди. Тошкент шаҳар халқ депутатлари туман Кенгашларига Тадбиркорлар ва ишбилармонлар ҳаракати — Ўзбекистон либерал-демократик партиясидан 137 нафар (41,5 фоиз), Ўзбекистон «Миллий тикланиш» демократик партиясидан 54 (16,4 фоиз), Ўзбекистон Халқ демократик партиясидан 49 (14,8 фоиз), Ўзбекистон «Адолат» социал-демократик партиясидан 37 (11,2 фоиз), шунингдек, фуқароларнинг ўзини ўзи бошқариш органларидан 53 (16,1 фоиз), нафар фуқаро депутат этиб сайланди.\nСайланган 330 нафар депутат ҳақидаги маълумотларни таҳлил қиладиган бўлсак, уларнинг 76 нафари аёл ҳамда 254 нафари эркак. Шунингдек, депутатларнинг 20 нафарини 30 ёшгача, 195 нафарини 30 ёшдан 50 ёшгача, 115 нафарини 50 ёшдан юқори бўлганлар ташкил этади.\nБундан ташқари, ушбу сайланган депутатлар ўз ваколатларини 2019 йил мамлакатимизда ўтказиладиган маҳаллий давлат ҳокимияти вакиллик органларига навбатдаги сайловгача амалга оширади.


Қозоғистонда мебель саноати ривожланиб боряпти - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистонда мебель саноати ривожланиб боряпти\nҚозоғистонда мебель саноати ривожланиб боряпти. Атиги ярим йил давомида соҳада 5 фоизлик ўсиш кузатилди. Маҳаллий ишлаб чиқариш бозор эҳтиёжининг учдан бирини қоплайди.\nЖорий йил июль ойидан бошлаб қозоғистонлик ишлаб чиқарувчилар учун сертификатлар жорий этиш соҳа ўсишига туртки берди ва маҳаллий маҳсулот рақобатбардошлигини оширди. Ҳужжат корхона республикамиз ҳудудида ишлаётгани, ишлаб чиқарувчи давлат буюртмасини бажара олишини тасдиқлайди.\nЭкспертлар фикрича, янги тизим туфайли маҳаллий корхоналар ички бозорнинг 80 фоизини қамраб олиши учун имкон бор. Шуни ҳам айтиш керак, бугунги кунда республикада мингдан ортиқ мебель ишлаб чиқарувчи бор. Бу саноатнинг йиллик соф даромади 142 миллиард тенгени ташкил қилди.\nҚАРЛИҒАШ БАЙБАЧЕНОВА, ТАДБИРКОР:\n- Ишлаб чиқариш қувватимиз нолдан 70 фоизгача кўтарилди. Корхонамиз ускуналари янги йилгача 70-80 фоизгача банд бўлиб турибди. Шуни ҳам айтиш лозимки, бизда индустриал сертификат мавжуд вазиятни ўзида акс эттирган. Иш ўринлари сони 12-18 тадан иборат эди, ҳозир 30 одам учун штат очдик, айни кунларда янги кадрларга муҳтожмиз.\nҚАНАТ ИБРАЕВ, ҚОЗОҒИСТОН РЕСПУБЛИКАСИ МЕБЕЛЬ ВА ЁҒОЧНИ ҚАЙТА ИШЛАШ САНОАТИ ҲАМЖАМИЯТИ ПРЕЗИДЕНТИ:\n- Мебель соҳасини ривожлантириш учун барча зарур шарт-шароит яратилган, эндиликда буни Қозоғистон мебель усталарига етказиб бериш ва улар фикрини ўрганиш қолди. Улар шундай ғамхўрлик учун қандай жавоб бера олишини билиш лозим. Биз ишлаб чиқаришни оқим шаклида серияли йўлга қўйишимиз мумкин. Бу эса, биринчидан, эҳтимолий харажатларни камайтиради, иккинчидан, экспорт потенциалини кенгайтиради, яъни янги моделлар яратиш, сифат даражаси юқорироқ бўлган кўрсаткичларга эришиш, жаҳон трендларига мослашган ҳолда корхоналарни ривожлантиришга имкон беради.


“Отам давлатим – онам жаннатим” – Сурхон тонги\nБош саҳифа / Таълим / “Отам давлатим – онам жаннатим”\nНоябр 3, 2018\tТаълим Изоҳ қолдириш 379 Кўрилди\nКуни кеча худди шу номдаги тадбир Қумқўрғон туманидаги 1-умумтаълим мактабида ташкил этилди. Тадбир аввалида мактаб директори Насиба Мустафоқулова ўқувчиларнинг ота-оналарига ташаббускор, билимли, зукко фарзанд-ларни вояга етказаётгани учун миннатдорчилик билдирди.\nТадбирда ўқувчиларнинг ота-онага бўлган ҳурмат, эҳтиром, меҳр-муҳаббатни тараннум этувчи саҳнавий чиқишлари, ҳикматли сўзлари ҳамда ижтимоий видеороликларнинг намойиш этилиши барчага бирдек манзур бўлди. Фарзандларининг саҳнадаги чиқишларидан ва самимий тилакларидан қувонган ота-оналар кўзида беихтиёр севинч ёшлари қалқиди. Мактабнинг ёшлар иттифоқи етакчиси Баҳодир Сатторов ташаббуси билан ташкил этилган ушбу тадбирнинг ўзига хослиги шунда бўлдики, бунда ўқувчилар ота-оналари олдида қанчалик бурчли эканлигини, орзу-итсаклари ҳам уларнинг бахтли табассумини кўришга қаратилганлигини баралла айта олишди.\n— Ота-она ҳақида гап кетганда, аввало, барчанинг юрагида алланечук ёқимли туйғулар туғён ура бошлайди, — дейди мактабнинг она тили ва адабиёт фани ўқитувчиси Феруза Қурбонова. — Ўқувчиларнинг ота-оналарни мадҳ этган чиқишларини томоша қила туриб, кўз ўнгимда беихтиёр ота-онам гавдаланди. Негаки, баъзан биз катталар ҳам турмуш ташвишлари билан овора бўлиб, ота-онамизнинг кўнглини олишга вақт ажрата олмаймиз. Бугунги тадбир нафақат ёшларга, балки биз катталарга ҳам ўрнак бўлди, десам адашмаган бўламан.\nЖамиятнинг асосий илм ўчоғи ҳисобланадиган мактабларда ўтказиб келинаётган бу каби тадбирлар оила ва мактаб ҳамкорлигини юқори босқичга кўтарибгина қолмай, ёш авлоднинг қалбида ота-онага муҳаббат туйғусини янада мустаҳкамлашга хизмат қилиши билан аҳамиятлидир. Чунки тадбир давомида ҳар бир ўқувчи саҳнада туриб ўз ота-онасини самимий таърифлаш орқали уларга қарата дил изҳорларини-да айта олиши, гулдасталар ҳадя этиб, кўнглига қувонч бағишлаши замирида катта фалсафа яширинган. Бу фақатгина ўз фарзанди тилидан табригу қутловлар эшитаётган ота-оналаргагина аёндир.\nОлдинги Куртак ёзаётган орзу\nКейинги Никоҳ узуги


“2020 йил учун Давлат бюджети тўғрисида”ги Қонун маъқулланди\nДавлат корхоналари учун ягона ижтимоий тўлов ставкаси 25 фоиздан 12 фоизгача камайтирилади. Бундан кўзланган мақсад – тенг рақобат муҳитини яратишдир.\nМолия вазири бюджет даромадлари, ЯИМ ўсиши ва бошқалар ҳақида маълумот берди\nҚайд этилганидек, 2019 йил якуни бўйича ялпи ички маҳсулот ҳажмининг ўсиши йил бошида прогноз қилинган 5,4 фоиз ўрнига 5,5 фоизга ўсиши кутилмоқда.\nЎзбекистонда яна учта ихтисослаштирилган тиббиёт марказлари ташкил этилади\nҚурилиш вазирлиги моддий-техник базаси талаб даражасида эмас. Бу нималарга тўсқинлик қиляпти?\nҚурилиш вазирлиги моддий-техник базасининг талаб даражасида эмаслиги қурилиш соҳасидаги давлат хизматлари кўрсатиш муддатлари бузилишига, жойлардаги қурилиш бошқармалари ва бўлинмаларининг фаолиятини самарали ташкил этишга тўсқинлик қилмоқда.\nМадҳия куйлаш бурчми ёки мажбурият? Вазир ўринбосари муносабат билдирди\nЎзбекистон тараққиёти ҳамда барқарорлигида Давлат рамзларининг ўрни беқиёс. Ватанимиз байроғи, герби, мадҳияси - катта бир дарслик, кучли тарбия воситасидир.\nҚўқонда “Ҳунармандчилик ва халқ амалий-санъатини ривожлантириш истиқболлари” халқаро илмий-амалий конференцияси бўлиб ўтмоқда\n12 сентябрь куни Қўқон шаҳрида Халқаро ҳунармандчилик фестивали доирасида “Ҳунармандчилик ва халқ амалий-санъатини ривожлантириш истиқболлари” мавзусидаги халқаро илмий-амалий конференция иш бошлади.\nМажбурий меҳнатга қарши кураш давом этади\nМажбурий меҳнатга қарши курашиш бугуннинг энг долзарб мавзуларидан бири ҳисобланади. Айниқса, пахта йиғим-терими мавсумида бу мавзу яна жонланади. Ахборот ва оммавий коммуникациялар агентлигида бошланган “Ўзбекистонда мажбурий меҳнатга барҳам бериш ва унинг олдини олиш бўйича олиб борилаётган чора-тадбирлар“ мавзусига бағишланган матбуот...\nТадбирда Ўзбекистон Республикаси Бош вазир ўринбосари А. Абдуҳакимов ва Соғлиқни сақлаш вазири А. Шадманов иштирок этди.\nДепутатлар томонидан Қурилиш вазирлигига янги раҳбар номзоди маъқулланди\nБугун Олий Мажлис Қонунчилик палатаси депутатлари Ўзбекистон Республикаси Қурилиш вазири лавозимига Ўзбекистон Республикаси Вазирлар Маҳкамаси томонидан тақдим этилган Ботир Зокиров номзодини маъқулладилар.\n“Чарм тўп-2019” футбол мусобақаси якунланди\n18-30 ёшлилар ўртасида ўтказилган “Чарм тўп-2019” анъанавий футбол мусобақаси якунланди.\nТошкент шаҳрида “World Influencers Congress”(WIC) I Халқаро инфлуэнсерлар конгрессига старт берилди.\n«Ўзбекистон – буюк йўллар ва цивилизациялар чорраҳаси: империя, дин, маданият» ҳафталиги тантанали очилди\n22 август куни Тошкент шаҳрида «Ўзбекистон – буюк йўллар ва цивилизациялар чорраҳаси: империя, дин, маданият мавзусидаги мерос ҳафталиги»га старт берилди.\nShowing 1-20 of 149 items.


Япония суперўйин, Бельгия эса ирода кўрсатди\n03.07.2018 01:16 0 4433\nБир неча дақиқа олдин жаҳон чемпионати нимчорак финал ўйинлари доирасидаги Бельгия ва Япония терма жамоалари ўртасидаги суперўйин якунланди.\nБиринчи бўлимда ҳисоб очилмади. Аммо иккинчи бўлим жаҳон чемпионатининг безаги бўлган ўйин таймга айланди.\nДастлаб, тўрт дақиқа ичида японлар икки бор Куртуа дарвозасини забт этдилар. Самурайлар кўрсатаётган ажойиб ўйин уларни тарихда илк бор чорак финалга олиб чиқадигандек, эди гўё. Аммо Роберто Мартинеснинг тактикаси барчасини ўзгартириб юборди.\nБельгия бош мураббийи Феллайни ва Шодлини майдонга туширгач, барчаси ўзгариб кетди. Вертонгеннинг бош билан урган голи ҳисобни қисқартирди, кейин эса Азарнинг ажойиб тўп оширишини Феллайни боши билан якунига етказди.\nБарчаси қўшимча таймлар сари кетаётган бир паллада Шодли терма жамоасининг тезкор қарши ҳужумини гол билан якунлади. Бу вазиятда АПЛ юлдузлари де Брюйне ва Лукаку асосий ролни ўйнаб бердилар.\nШу тариқа Япония терма жамоаси шу босқичдан уйга қайтадиган бўлди. Бельгия эса чорак финалда Бразилия терма жамоаси билан куч синашади.\nГоллар: 0:1 – 48 Харагути, 0:2 – 52 Инуи, 1:2 – 69 Вертонген, 2:2 – 74 Феллайни, 3:2 – 90 Шодли.\nБельгия – Куртуа, Алдервейрелд, Компани, Вертонген, Менье, де Брюйне, Витцель, Феррейра Карраско (Шодли, 65), Мертенс (Феллайни, 65), Азар, Лукаку.\nОгоҳлантириш: Сибасаки (40).\nЖЧ-2018 Бельгия Япония терма жамоаси\nСпорт 02/07, 10:20\nЖЧ-2018 29/06, 01:10


16:53 16 Феврал 2019\n14:05 27.10.2015 (Янгиланган 14:09 27.10.2015) Ҳавола олиш\nАсосий сабаб - жаҳон бозорида пахта ва олтиннинг нархи тушиб кетиши ҳамда пул ўтказмаларининг камайиши, дейилмоқда.\nТОШКЕНТ, 27 окт — Sputnik. Сешанба куни Жаҳон банки шу йилнинг июл ойида эълон қилинган 2015 йил Ўзбекистон ЯИМ ўсиши миқдори башоратини 7,6 % дан 7 % га камайтирди.\nБанк мутахассислари ҳисоботига кўра, Ўзбекистондаги иқтисодий ривожланиш 2016 йилда 7,8% ўрнига 7,5 % ни ташкил қилади. 2017 йилда эса 8% ўрнига 7,8 %ни ташкил қилади. Ўзбекистон ЯИМи 2014 йилда 8,1 % ўсиш кўрсатди.\n2015 йилда Ўзбекистон ташқи ҳисоб-китоб рақами салдоси ЯИМнинг 0.2% ни ташкил қилади. 2014 йилда ушбу кўрсаткич 1,3% ни ташкил қилганди. 2016, 2017 йилларда ушбу кўрсаткич 0,3 ва 0,4 % бўлиши кутилмоқда.\nҲисоботда айтилишига кўра, республикада экспортни диверсификация қилиш ва ички талаб ҳажмини ошириш яқин йиллар орасида иқтисодиёт ривожланишига ҳисса қўшади, лекин пахта ва олтиннинг нархи тушиб кетиши ва Россия каби асосий эспорт бозорларида иқтисодий кўрсаткичларнинг пастлиги, ҳамда 2015 йилда пул ўтказмаларининг 1,55 баравар камайиши, ЯИМ ўсишини 8% га еткизишни таъминламайди.\nЭслатиб ўтамиз, охирги 10 йилда Ўзбекистон ЯИМ ўсиши 8 % дан юқори бўлган.\nБироз олдин, Ўзбекистон ҳукумати 2015 йилда ЯИМ ўсиши 8% бўлишини кутаётгани хабар берилганди.


Тўра Боболов кўзи ожиз фуқароларнинг муаммоларини ўрганди\nҲокимлик янгиликлари / 2021-06-14\nСурхондарё вилояти ҳокими Тўра Боболовнинг навбатдаги сайёр қабули одатдагидан бошқача форматда ўтказилди. Термиз шаҳридаги Имом Термизий халқаро илмий-тадқиқот марказида вилоятда истиқомат қилувчи кўзи ожиз фуқаролар учун сайёр қабул ташкил этилиб, унда муаммолари ечимидан умидвор бўлиб келган имконияти чекланган фуқароларнинг масалалари тегишлилиги бўйича кўриб чиқилди. Бунинг учун туманлардан ташриф буюрувчи кўзи ожиз фуқаролар ва уларнинг кузатувчиларига зарур шарт-шароитлар яратилди.\nСайёр қабулни эшитиб, Ангор туманидан келдим. Ишга жойлашиш ва уй-жой қуриш масалаларида вилоятимиз ҳокимидан амалий ёрдам сўрадим, – дейди “Маданият” маҳалласида яшовчи фуқаро Бобомурод Бердиев. – Мурожаатим инобатга олиниб, янги ўқув йилидан Ангор туманида иш бошлайдиган вилоят кўзи ожиз ва заиф кўрувчи болаларга ихтисослаштирилган мактаб-интернатига ишга жойлашадиган бўлдим. Уй-жой қуришда “Саховат ва кўмак” жамғармаси маблағлари ҳисобидан молиявий ёрдам бериладиган бўлди.\n– Бугунги сайёр қабул жуда яхши ташкил этилибди. Вилоятимиз ҳокими ҳеч бир мурожаатни эътиборсиз қолдирмадилар. Ҳудудларда қурилаётган субсидияли уй-жойларга унга муҳтож имконияти чекланган фуқароларни биринчи навбатда рўйхатга қўйиш тўғрисида мутасаддиларга қатъий топшириқ бердилар. Менинг ҳам субсидия асосида турар жой олишимда амалий ёрдам бериладиган бўлди, – дейди шўрчилик Муҳаббат Муслимова.\nБугунги кунда вилоятда 6 минг нафарга яқин кўзи ожиз ва заиф кўрувчи фуқаролар истиқомат қилади. Ўзбекистон кўзи ожизлар жамиятининг вилоят бўлими ўз атрофига 1300 нафардан ортиқ 1-, 2-гуруҳ ногиронларини бирлаштирган. Жойларда жамиятнинг 14 та шаҳар ва туман бўлинмалари фаолият кўрсатмоқда.\nБӯлиб ӯтган сайёр қабул давомида имконияти чекланган фуқароларнинг кундалик ҳаётда қийнаб келаётган аксарият муаммолари ўз ижобий ечимини топди. Бу эзгу ишлар аҳолининг фаровон ҳаётини таъминлашга, бугунги кундан рози бӯлиб яшашларига хизмат қилиши билан ҳам аҳамиятлидир.


Автомобилнинг баҳридан ўтаётган саккиз гўзал шаҳар (фотолар) - Carzone.Uz\nСайтимиз автомобиллар ҳақида хабар тарқатиш, автомобилни оммалаштиришга ихтисослашган. Бироқ анъанамизни бугунча йиғиштириб, автомобилдан воз кечаётган шаҳарлар билан сизни таништирамиз.\n“Темир тойчоқ”лар юз йил муқаддам дунёга келди ва ўтган муддат мобайнида кўчани батамом эгаллаб олди. Ҳозир мегаполислар автомобилни кўпайтириш эмас, аксинча ундан қутулиш пайига тушган. Чунки автомобиль энг қулай транспорт мақомини тобора йўқотмоқда. Масалан, Лондонда машинадан кўра велосипедда манзилга етиш осонроқ. Москва тиқинлари ҳақида эса кўргансиз-эшитгансиз. Ҳатто, вилоятларимиз кўчаларига машина сиғмай йўл кенгайтириляпти.\nУлкан шаҳарларда эса автомобиль қатнамайдиган пиёдалар йўллари қурилмоқда.\nКопенгаген Европадаги автомобиллари сони энг кам шаҳардир. Гап шундаки, 1960-йилларданоқ ҳукумат автотрасса ҳисобига пиёдалар зонасини кенгайтира бошлаган. Ҳозир Копенгагенда велосипед йўлакчалари 320 кмга етган, яқин йилларда эса марказ билан аҳоли яшаш жойини боғловчи велосипед магистрали қуришмоқчи.\nШаҳар марказида автомобиль қатновига тақиқ йўқ, аммо мэрлик пиёда, велосипедда ва жамоат транспортида юришни рағбатлантиришга астойдил киришган. Амалга оширилаётган “Яшил тўр” лойиҳасига биноан 20 йил ичида шаҳарда велосипед йўлаклари ва тротуарлар қуриб битказилади. Пиёдалар йўлаклари шаҳарнинг 40 фоизини қамраб олади.\nМадриднинг кўплаб марказий кўчаларига кирган автомобилга юз доллар жарима солинади. Фақат шу кўчада истиқомат қилувчиларгина кириш ҳуқуқига эга. Автомобиль ҳавони қанча кўп булғаса, автотураргоҳ ҳақи ҳам шунча қимматлашади. Келгуси беш йили ичида шаҳар ҳукумати марказни машиналардан бўшатиб, тиғиз кўчаларни обод пиёдалар зонасига айлантирмоқчи.\nИкки йил муқаддам Парижда қурумли ифлос ҳаво миқдори ўта ошиб кетганди. Ҳукумат чора сифатида шаҳар марказига жуфт рақамли автомобиллар ҳафтанинг тегишли кунида, тоқ рақамли автомобиллар бошқа кунида юрадиган қилди. Бу ўз натижасини бериб ифлосланиш даражаси 30 фоизга камайди. Шаҳар ҳукумати велойўлаклар тармоғини кенгайтириб, 2020 йилда шаҳар марказига фақат электромобиллар борадиган қилмоқчи. Ҳозир эса шаҳар марказида бир неча пиёдалар йўлаги қурилган ва ҳатто, марказда яшовчилар ҳам дам олиш куни машинасини миниши тақиқланган.\nКелаётган ўн йил ичида финлар пойтахтида аҳоли ортиб, машина сони камаяди. Автомобиль ҳаракатини шаҳар атрофига кўчириш режалаштирилмоқда, марказда жамоатчилик транспорти қолдирилади холос. Ҳозирданоқ Хелсинки учун махсус мобил илова ишланган бўлиб, унинг ёрдамида яқин-атрофингиздаги велосипед ижараси ёки трамвай бекатини топасиз. Хуллас, кундан кунга автомобиль деган матоҳ ортиқчалашмоқда.\nЧенду шаҳарчаси шундай лойиҳалаштирилганки, унинг исталган нуқтасига пиёда 15 дақиқада етиб бориш мумкин. Шаҳар йўлларининг ярми автомобилларга берилган, қолганида велосипедчи ва пиёдалар юради.\nБоготада 70-йиллардаёқ велойўлак ва пиёдалар йўллари қуриш бошланганди. Ҳозир шаҳарда 300 кмча велосипед йўлаклари бор. Марказий кўчаларнинг кўпчилиги автомобиллардан холи, бироқ шаҳар марказида жадвал бўйича автобус қатнови йўлга қўйилган.\nМилан ҳукумати онгли равишда автомобилини уйида қолдириб, жамоат транспортида юрганлар учун бепул ваучерлар тарқатмоқда. Машиналарнинг барчаси махсус тизимда қайддан ўтган. Автомобиль тураргоҳда қолдирилганда эгасининг картасига йўл ҳақи ўтказилади.\nХўш, нега бугун автомобилдан қутулиш ҳақида гап очиб қолдик? Эсда сақланг: қачондир бизда ҳам шундай бўлади.


2017 йилнинг 4 ойи давомида 120 мингдан ортиқ шахс маъмурий жавобгарликка тортилди\nПрезидент Шавкат Мирзиёевнинг ташаббусига биноан ҳафтанинг ҳар пайшанба куни “Ҳуқуқбузарликлар профилактикаси куни” деб эълон қилиниши Ўзбекистондаги осойишталик, хотиржам ва маъмур ҳаётнинг таъминланишида муҳим аҳамият касб этмоқда. Тадбирларда аҳолининг кундалик эҳтиёжига боғлиқ кўплаб муаммолар ўз ечимини топмоқда. Натижада барча қишлоқ ва маҳаллаларда ҳуқуқбузарликлар профилактикаси куни халқ осойишталигини мустаҳкамлаш борасидаги оддий тарғибот эмас, амалий аҳамиятга эга тадбир сифатида ўтказилмоқда.\nЎтаётган ҳафта пайшанбасида ҳам кенг миқёсда ташкил этилган профилактик тадбирларга Ўзбекистонда ҳудудидан ички ишлар органлари билан бир қаторда кўплаб фуқаролар ҳам кўнгилли равишда иштирок этди.\nМазкур йўналишда кўрилган чора-тадбирлар натижасида жорий йилнинг охирги тўрт ойи давомида 120 мингдан ортиқ шахс маъмурий жавобгарликка тортилди, 400 нафарга яқин қидирувдаги жиноятчилар қўлга олинди. Ҳуқуқбузарликларнинг якка тартибдаги профилактикаси чора-тадбири сифатида 180 мингдан ортиқ профилактик суҳбатлар ўтказилди.\nАсосий эътибор, вояга етмаганлар ва ёшлар тарбиясига қаратилиб, ўқувчи ва талабаларнинг ҳуқуқий онги ва маданиятини ошириш, уларнинг таълим муассасаларидаги давоматини таъминлаш бўйича тизимли ишлар амалга оширилмоқда. Бунинг натижасида, жорий йилнинг апрель ойида вояга етмаганлар ўртасида жиноятчиликнинг даражаси 0,7 фоизга, ёшлар ўртасида 2,1 фоизга, шу жумладан коллеж ва лицей ўқувчилари ўртасида 19,2 фоизга, олий таълим муассасаларида 31 фоизга камайди.


Беғуборим эдинг-ку... - 21 Июля 2014 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2014 » Июль » 21 » Беғуборим эдинг-ку...\nЭрта Баҳор. . . Илиқ ёмғир эзиб ёғмоқда. Акмал дарчадан кираётган ёмғир ҳидидан тўйиб-тўйиб нафас олди. Бу ҳид унинг ҳотираларини қўзғатиб юборди... Афсус билан эслади...\n- Синглим... Ҳой синглим. Бу ёқга келгин. Мени кўйлагимни тугмаси узилибди. Ўшани тақиб бергин. Ишга кеч қолаётгандим. Мен сен тикгунингча чой ичиб тураман.\nАкмал синглиси Наргизага кўйлагини бериб ўзи ошхона томон кетди. Наргиза акаси учун ошхонада нонушта тайёрлаб қўйганди. Акмал нонушта қилиб бўлиб, хонасидан кўйлагини олди. Янги тақилган тугмани текшириб кўрди. Мустаҳкам. Хонадан туриб синглисига «раҳмат», - деб бақирди. Синглиси унга жавобан «Битта шокалад сизданда», - деб кулиб қўйди. Акмал кийиниб бўлиб, шошиб чиқиб кетди.\nОилада улар 3 киши эди. Акмал, Наргиза ва онаси. Акмал автобус хайдарди. Ишга эрта кетиб, кеч қайтарди. У ўз ишини ёқтирарди. Автобус ҳайдашни болалигидан ёқтирарди. Тўғри бу касбни орзу қилмаган бўлса ҳам, лекин ёқтирарди. Мактабни аъло баҳоларга ўқиб биттирган. Коллежда ҳам қизил диплом билан битирган. Ҳамда ўқув фанларидан ўтказилган олимпиадаларда Республика босқичада иккита фандан қатнашиб, иккаласидан 1 чи ўринни эгаллаганди. Бу дегани ҳоҳлаган олийгоҳига имтихонсиз ўқишга кириши мумкин дегани эди. Лекин Акмалнинг ўқишга шароити йўқ эди. Ёлғиз ўғил. Онасини бир ўзи ишлайди. Топгани еб ичишдан ортмайди. Кейин, кийим кечак деган нарсалар. . . Буларни ҳаммасига бир ўзи қийналарди. Кейин у тунги пайт ишлаб, кундузи уйга келиб дам оларди. Акмал "оилани ўзим тебратаман” деб ҳамма орзуларидан кечди. У ўзига ёқадиган ҳайдовчилик касбини эгалади. У эндигина 23 ёшга кирганди. 1 йилдан бери автобус ҳайдайди. Синглиси Наргиза ундан 5 ёш кичик. Бу йил коллежни битиради. Акмални яна бир орзуси синглисини олийгоҳларнинг бирида ўқитиш. "Ўзим ўқимаганимга яраша синглим ўқисин”, - дейди. Синглисига жуда меҳрибон. Ҳеч қачон хафа қилмаган. Нима сўраса йўқ демайди. Ўқишига нима керак бўлса, ҳамма шароитни қилиб беради. Синглисини жуда яхши кўради. Кимдир синглисини хафа қилиб қўйса, уни тазирини бермай қўймади. Маҳаллада деярли ҳеч ким Наргизага «гап отиш» учун руҳи бетламасди. Акмал ўзи уйланишидан олдин, синглисини узатади. У учун синглиснинг бахти муҳим. Афсуски синглиси учун кўп вақтини ажрата олмайди. Синглиси деярли ёлғиз ўсди. Акмал "иш-иш”, деб ҳаммасидан воз кечди. Акмал отасини деярли эслай олмайди. Онасидан сўраса "отанг ўлган” деган жавобни олади. Онаси, отасиз, ёлғиз ўзи болаларини ўстирди. Акмалнинг куни ўз иши, автобус ҳайдаш билан ўтади. Бир хил кун тартиби. Ёшлигидан онасига ёрдам бериш билан катта бўлди. Деярли ишламасдан ўтган кунини эслай олмайди. Шу сабабли ўртоқлари билан бундоқ чойхона ва кафелардаги зиёфатларда ўтира олмади ҳам. Энди оёққа туриб, коллеждаги курсдошлари, ишхонадаги ҳамкасблари билан улфатчилик қила бошлади. Унда ҳам ойда бир маротаба. Акмал олдин бундай ўтиришларда бўлмагани учун ўзини ноқулай сезарди. Ўтириш тонготаргача давом этарди. Маишат авжига чиқган пайт қизлар чақириларди. Зиёфат энди қизлар билан давом этарди. Қизларни етаклаб алоҳида хоналарни банд қилишлар бошлнарди. Акмалга бу ҳолат бегона эди. Бу ерда ўзини бегонадек ҳис қиларди. Олдин қизлар билан юрмаган, қўлини ҳам ушламаган бола эди. Қизларни фариштадек кўрарди. Кўчада болалар қизларга гап отса жахли чиқарди. Айтарди, "Ахир сенларни уйингда ҳам синглинг, ёки опанг бордир! Уларга бегоналар гапирса сенларга ёқадими?” - деб. Бу ерга келган қизларни кўриб, фикри ўзгарди. "У мени атрофимда яхши қизлар бўлган экан. Энди - энди қизларни оласини кўраётган эканман. Нега бу қизларни оиласи эркин қўйиб юборган экан? Буларни акаси, отаси йўқми? Назорат қилмайдими? Эҳҳҳ эсиз...” деб ўйларди. Шунақа ўтиришларни бир иктасидан кейин, ўрганиб ҳам қолди. Бундай қизлар у учун оддий ҳолдек бўлиб қолди. Ҳаттоки қизлар билан алоҳида хонага ҳам кирди. Албатта ўз ҳоҳиши билан эмас. Ҳамкасбларининг таклифига биноан қизлардан бири уни таклиф қилди. Ярим яланғоч қизга ким йўқ дерди? Акмал минг тарбияли бўлгани билан у ҳам йигит киши. Унда ҳам нафс бор, эхтирос бор. Қизни ноз карашмаларига бўйин эголмади. Қўл ушлашиб хонага кириб кетди... Хонадан чиқиши билан ҳамкасблари бақир-чақир қилишди: "Табриклаймиз! Эркак бўлдинг. Маладес!!! Яшавор эркак!” - деб уни мақташди. Бундай кайфу сафо Акмалга ҳам ҳуш ёқа бошлади. Ишдан чарчаб келиб маишат қилиш кимга ёқмасди. Мана бугун ҳам коллеждаги собиқ курсдошлари билан зиёфат бор. Тонготар зиёфат. Тушлик маҳал Акмал автобус ҳайдаб кетаётиб бир нарса эсига тушгандек сапчиб кетди: "Вай, Наргизага бугун келмайман, деб айтмабманку. Ҳавотир олмасин,” - деб синглисига телефон қилди. Лекин синглиси телефонини кўтармади. Онасига телефон қилди. Онаси ҳам жавоб бермади. "Онам бундай пайт уйғоқ бўлардиларку. Нега жавоб бермаяптилар, Наргиза ҳам”. - деб ҳаёл қилди. 15 дақиқлардан кейин Наргиза қайтиб телефон қилиб, эшитмай қолганини айтди. Шундан кейин Акмални кўнглидаги ғашлик тарқади. У синглисига бугун туғилган кун борлигини, уйга кеч келишини айтди. Шу билан кун кеч бўлди деганда, Акмални автобуси бузилиб қолди. Бу ўлганни устига тепгандек бўлди. Устахонага қайтиб келиб, автобусини тамирлатди. Автобус тамирдан чиқгунча ярим тун бўлиб қолди. Роса чарчади. Уйга қайтиб борди. Зиёфатга борадиган аҳволи қолмади. Уйи олдига келиши билан ҳамкасбларидан бири телефон қилиб, нега келмаётганини сўради. Акмал чарчаганини баҳона қилди. Ҳамкасби гапга уста бола эди. У Акмални келишга кўндирди. Ҳозирда Акмални нозик жойи бўлиб қолган "қизлар”ни ҳам келиб бўлишганини айтди. Акмални тезроқ келиши учун: "Ёш-ёшидан. Коллежни студенткалари. Биттаси сени кутиб ўтирибди. Сени роса мақтадим. Сен келганингда ҳайдовчиман демагин. Сени банк бошқарувчиси деб таништирдим” деб қўшиб қўйди. Акмал мийғида кулиб қўйди. Акмал эшикда қулфни кўриб ажабланди. Наргиза қаерга кетибди? Менимча онамга ёрдам бергани кетган бўлса керак. Мен онамга айтгандимку, Наргизани чақирманг деб. Барибир олиб кетибдилар,” - деб ўзига ўзи гапирди. Ва ниҳоят айтилган жойга етиб борди. Курсдошлари қарсак чалиб уни келишини кутиб олишди. Тўрдан жой бериб, олдига ароқдан қуйиб узатишди. Акмал чарчоқ босди қилиб ароқни битта кўтаришда ичиб юборди. Кетидан овқат беришди. Курсдошлари эндигина еб бўлишган экан. Акмал ҳам тезда еб бўлди. Хонада ярим яланғоч қизлар йигитларни тиззасига ўтириб олиб ниманидир гаплашиб ўтиришарди. Кейин телефон қилган курсдошига менга "аталгани” қани деб сўради. Курсдоши тиржайиб "ичкарида” деб ишора қилди. Акмал дадиллик учун яна ароқ ичиб олди. Ичкари хонага кирмоқчи эди курсдоши тўхтатди. "Ҳозир у банд, вақтли келмадинг! Сени кутиб туролмади. Ҳозир чиқиб қолади” деди. Акмал қизларга қараб ҳаёл суриб ўтирарди. У олдингидек ҳаёл сурмасди. Ҳозир ўзгарган.[ www.BePuL.NeT -Saytdan olindi] Ароқ ичади. Чекади. Қизлар билан "юради”. Онасининг берган тарбиясини унутиб бўлди ҳисоби. Она тарбия берибдику, лекин иродасини тарбия қилишни унутибди. Шайтоний дўстлари уни йўлдан адаштиришди. Акмал чарчагани учунми, ёки ароқ таъсиридами, кўзи юмила бошлади. Кўзи ғира-шира кўрарди. Алоҳида хонанинг эшиги очилди. Ичкаридан бир курсдоши яланғоч қизни қучоқлаб чиқиб келди. Акмални уйқуси ўчди. Қизни юзини кўришга қизиқди... Кўрди. Кўрдию турган жойидан қайтиб ўтириб қолди. "Наргиза”, - деб охиста пичирлади. Ҳамма нарса кўзи олдидан тезда ўтди. Ичган ароғини кайфи ҳам тарқади. 5 сония ўтирган бўлса ҳам, бу у учун узоқ вақт эди. Нима бўлаётганини англашга ақлли ожизлик қила бошлади. Наргиза ҳам қотиб қолди. Нима қилишини билмай қолди. Акмални курсдоши ҳамон уни кўтариб турибди. У кулиб: "Мен бу билан 6 ойдан бери учрашиб юраман”, - деб ёнаётган ёғ устига бензин сепди. У бу қиз Акмални жонажон синглиси эканини қаёқдан билсин? Акмал чидай олмади. Стол устида турган пичоқни олиб курсдоши томон югурди. Наргиза тушиб, ердан кийимларини олиб, қочди. Акмал курсдошини кўкрагига пичоқни қайта-қайта тиқиб олди. "Сенми менинг синглимни иффатини бузадиган” - деди важоҳат билан. Ҳамма ёқ қон бўлиб кетди. Ҳеч ким нима бўлаётганини тушунмасди. Наргиза кетиб бўлганди. Ўртада эса кўзлари нафратга тўлган, усти боши қон бўлган Акмал қўлида пичоқ ушлаб турибди. Ерда эса курсдоши жон бермоқда. Пичоқ уни юрагига санчилганди. Ҳеч ким Акмалга яқин йўлашга ботинолмасди. Ҳамма қўрқаётганди. Акмал эшик томон юриб: "Мени синглим билан ҳам шундай иш қиласанларми?” деб оҳиста гапириб чиқиб кетди. Энди ҳамма нима бўлганини тушуниб етганди. Акмал усти боши қон аҳволда, қўлида қонли пичоқ билан ўзи билмаган томонга қараб кетиб борарди. Бошида турли ҳаёллар, турли ўйлар... Номусини ёқотган синглисидан ор қила бошлади. Маҳалласига қайтиб борса ҳамма уни устидан кулиб, ола қарайдигандек туюларди. "Шарманда бўлдим. Ҳаётим мазмуни бўлган синглим фоҳиша бўлиб етишибди. Наҳотки сезмадим,” - деб такрорларди. Шу заилда тонгга қадар юрди. Юриб-юриб ўз уйига келиб қолибди. Қўлида ҳамон пичоқ турибди. Уни ҳаёлига синглисини ўлдириш келди. Бу шармандаликдан, фоҳиша синглисидан уни мурдаси афзалроқ деди. Эшикда қулф йўқ, демак синглиси уйга келган. Уйга кирди. Уни онаси кутиб олди. Эндигина келган экан. Қўлидаги сумкасини қўймаган ҳам. Ўғлини аҳволини кўриб қўлидаги сумка ерга тушиб кетди. Акмал онасига қараб: "Она сиз мени усти бошимни кўриб ҳайрон қолиб қўрқиб кетдингиз-а? Ҳа, мен одам ўлдирдим. Ҳозир одам ўлдириб келяпман. Шунинг учун усти бошим шу аҳволда (Қўлидаги пичоқни ерга зарб билан уриб, санчиб қўйди). Она, агар сиз ҳозир ичимни ҳам кўрганингизда эди... қўлингиздаги сумка эмас, ўзингиз ерга тушиб кетардингиз. Мени кечиринг. Биз шарманда бўлдик (Бу пайт она ерга чўккалаб ўтириб қолганди). Онажон мени кечиринг. Сизга муносиб ўғил бўла олмадим. Оқ сутингизни оқлай олмадим. Мени кечиринг,” - деди. Она ҳамон бир нуқтага тиклиб ўтирарди. У нима бўлганини энди-енди англаб етаётганди. Унинг ўғли қотил бўлганди. Қўли қонга беланганди. Она нега бундай бўлганини тушунолмаётганди. Гапиришга мажоли ҳам етмади. Зўрға қалтираб "Нима учун?” дея олди ҳолос. Акмал эшикка суянган ҳолда: "Сиз иш-иш деб болаларингизни тўлиқ тарбиясини эсдан чиқардингиз. Сиз бизга иродани мустаҳкамлашни ўргатмадингиз. Нафс қули бўлиб, нима қилаётганимизни эсдан чиқардик. Мана оқибати. Наргизага эътибор қилмай қўйдингиз. У фоҳиша бўлиб кетибди. Мен уни ушлаб олдим. (Она тамом бўлди ҳисоб, юзидан ранги қочди.) Сиз мени кечиринг. Она, мен одам ўлдирдим. Мени энди қамашади. Яна бир бор берган оқ сутингизга рози бўлинг” деди. Шу пайт эшик тақиллаб, эшикдан Милитсия ходимлари кириб келишди. Акмални сўроқ қилиш учун, маҳкамага олиб кетишди. Ерда ўтириб, қотиб қолган онаизор ҳамон тикилиб ўтирарди. "Ўғлимни олиб кетманглар” - деб йиғлашга ҳам ҳоли қолмаганди. Қанча вақт ўтирди билмади. Сал ўзига келиб, ўрнидан турди. Уй ичкарсига тебрана тебрана кета бошлади. Она ичкарида қўлини томирини кесиб, ўлиб ётган қизи Наргизани мурдаси борлигини билмасди... Кутилмаган зарбага чидай олмади. Эшик остига йиқилди... фарзандларининг роҳатини кўраман деганди. Лекин у доғини кўрди. Шу аламлар бир бўлиб кўкрагида қаттиқ оғриқ бўлди. Қанча вақтдир эшик остида ётди. Турғазадиган ўғли энди йўқ. Оғзига сув томизадиган қизи йўқ. Онадаги алам ўти кўкрагида ёнди. Аллоҳдан қилган гуноҳлари учун кечирим сўради. У қилган хатоларини англаб етишга улгурмади. Жони узилди...\nАкмал қамоқхона дарчасидан кираётган ёмғир томчиларини юзига тушишидан завқланарди. Юзидан ёмғирнинг оқиши онасининг юзларини силашидай туйиларди. Юзидаги ёмғир томчиларига кўз ёшлари ҳамроҳлик қила бошлади. Бўғзига бир нима тиқилди. Ўкириб йиғлаб юборди. Йиғлаб ерни урарди: "Неееегааааа? Нега ундай қилдинг. Аҳир жонажоним эндингку! Менинг беғуборим эдинку!!! Мен сенга ёмонлик қилмасдимку!!! Нега онамни ҳам олиб кетдинг? Мен йўлғиз қолдимку...\nБир қанча йилдан сўнг.\nКузнинг совуқ кунларининг бирида, кузни муздек ёмғирлари остида Акмал қўлида катта сумка билан йўлдан юриб кетаяпти. Уст боши жиққа ҳўл. Уйга кетяпти. Уйда уни кутиб оладиган ҳеч кими йўқ. На онаси, на синглиси. Ҳеч кими йўқ, ўзидан бўлак. Ёши 30 га етиб қолган. 7 йил умри бесамар кетди. Тўғри, ҳаётнинг қора томонини кўрди, лекин бу билан ҳеч нарсага эришолмайди. Топмади, фақат ёқотди. Ҳозир унинг ўртоқлари 2 ёки 3 боланинг отаси бўлса керак. Ўтган умридан афсусланмаяпти, фақат ёқотганидан афсусланаяпти. Онасини ҳар кун тушида кўрарди. Қорни оч бўлса, овқат бераётган, чанқаса, сув ичираётган, бетоб бўлса, бошини силаётган бўларди. Чўчиб уйғониб кетарди. Атрофи зим-зиё қоронғулик, хонадош махбуслар хуррак отиб ётган бўларди. Шу билан қайтиб ухламасди... Маҳалласига етиб келди. Таниш кўчалар, ерларда сув тўпланиб қолган, "ҳали ҳам асфалт қилинмапти”, - деб ўзига ўзи гапирди. Кўлмакни айланиб ўтди. Йўлида давом этди. Ёмғир ҳеч тинай демасди, қайтага баттар ёғарди. Уйини узоқдан кўрди. Лекин шошмади, чунки уни ким кутиб оларди? "Уйим 7 йил ичида қаровсиз қолиб, бир аҳвол бўлиб ётгандур”, - деб ўйлади. "Эшик қулф бўлса керак. Калити кимда экан? Қўшнимиз Бахтиёр акада бўлса керак, ҳар доимгидек», деб яна пичирлади. Уйининг эшигига яқинлашди. Қулф йўқ. Қизиқ, эшик очиқ. Ким бор экан. Ичкарига кирди. Ичкарида хонада бир аёл билан қизнинг шарпаси кўринди. "Наҳотки!” - деб юборди... "Наҳотки мени алдашган бўлса? Онам билан синглим тирик эканми? Нима сабабдан мени алдашди. 7 йил мен уларни ўлди деб юрдимми? Лекин, агар тирик бўлишса нега мендан хабар олишмади?” - деб хонага яқинлашди. Эшикни очишга қўлини олиб борди. Ўйлади: «Ҳозир ичкарида онам бор. Мени кўриб, ҳаяжонланиб кетадилар. Йиғлаб юборадилар» - деб. Эшикни очди. Йўқ. Ичкарида уни онаси ва синглиси йўқ экан. Бошқа, бегона аёл билан қиз ўтирибди. Ҳаммалари бир-бирларини кўриб шошиб қолишди. Аёл билан қиз қўрқиб кетди. Акмал ўзини, ўз уйида бегонадек ҳис қилди. "Булар ким экан?” - деган саволни ўзига берди. Жавоб тополмади. Кимсизлар деб сўради? Аёл: «Биз шу ерда яшаймиз», деб жавоб берди. Юзидан уни бу бегона, усти боши ҳўл, соқоллари ўсган кишидан қўрқаётганини сезиш мумкин эди. Акмал, ҳеч нима демай, ортига чиқиб кетди ва қўшниси Бахтиёр аканинг уйига чиқди. Эшикни тарқилатганди, Бахтиёр аканинг ўзи эшикни очди. Акмални кўриб, жилмайиб қўйди. Қучоқлашиб кўришишди. Кейин уйига таклиф қилди. Бахтиёр аканинг хотини чой ва нон олиб келиб қўйди. Бахтиёр ака гап бошлади: "Акмал. Сендан кейин онанг ва синглингнинг мурдасини уйдан топишди. Сени олиб кетишганидан кейин ҳол- аҳвол сўрагани қўшнилар киришганда кўриб қолишди. Ёрдам беришга кеч бўлган экан. Уларни ўзимизнинг қабристонга кўмдик. Уйингга 3 - 4 ой ўзимиз қараб турдик. Кейин бир аёл қизи билан ижарага уй қидириб юрган экан. Уйни кўрсатдик, тарихини айтдик. Маъқул тушди. Кейин ижарада пул тўлаб тура бошлашди. Ҳаммасини йиғиб келаяпман. 1 йил олдин ўша пуллардан озгинасига уйингни таъмирлатдим. Қолган ҳаммаси турибди. Жойлашиб олганингдан кейин бераман. Ҳоҳласанг ҳозир. Ижарадагилар яхши одамлар. Уйингда хона кўп. Ҳоҳласанг бирга яшайверасан. Ҳоҳласанг улар чиқиб кетишади. Уларга шундай деб айтганман. Фақат ўзлари экан. Қишлоқда укаси бор ҳолос. Бошқа ҳеч кими йўқ. Кўриб гаплашиб кўр”, деди. Акмал бир марта чуқур хўрсиниб қўйди. Бахтиёр аканинг хотини, яъни Гулнора опа косада Акмалга овқат олиб келди. Акмалнинг қорни оч эди. Овқатни еб олди. Бахтиёр ака Акмалга: "Ҳоҳласанг бугун бизникида қол, эрталаб уйинга чиқиб таништириб қўяман. Ёки ҳозир», - деди. Акмал: «Ҳозир чиқа қолайлик. Уст бошим ҳўл. Ювиниб ўзимни ўрнимда дам оламан. Уйимни, жойимни соғинганман. Шунча чидаб, бугун чидай олмасам керак» - деб жавоб қайтарди. Бахтиёр ака дастурхонга дуо қилганларидан кейин ўрниларидан туришди. Кейин Акмални уйига чиқишди. Кўча эшик ичкаридан ёпиқ экан. Тарқиллатишгандан кейин ичкаридан «Ким?» деган овоз эшитилди. Бахтиёр ака «Мен», - деб жавоб қайтардилар. Кейин аёл киши эшикни очди. Акмални кўриб, яна чўчиб кетди. Бахтиёр ака Акмални таништирди. Ичкарига киришди. Бахтиёр ака, аёл билан эшик ичкарисида гаплашиб қолди. Акмал сумкаларини ичкарига қўйди. Биринчи онасининг хонасига борди... Ўзгариб кетибди... Деярли онасини эслатадиган ҳеч нима қолмаган. Шкафни очиб, онасининг кийимларини қаради. Ҳаммаси жойида турган экан. Орасидан бир рўмолни олиб, ҳидлади. Онасининг ҳидини қумсаган экан. Тўйиб-тўйиб ҳидлади. Кўзларидан ёш томчилаб, рўмолни ҳўл қила бошлади. Кейин онасининг кўйлагни олиб қаттиқ бағрига босди. Ичида "Мени кечиринг онажон”, - деди. Рўмол ва кўйлакни жойига қўйиб, кўзларидаги ёшларни артиб, синглисининг хонасига юрди. У ерда синглисини ҳеч нарсасини кўрмади. Бу хонада ҳозир яшаётган қизнинг нарсалари бор эди ҳолос. Қайтиб чиқиб, ўзининг хонасига кирди. Ҳамма нарсаси ўшандек турибди. Бирор нарса жойидан қўзғатилмаган. Чуқур хўрсинди. Стулга ўтириб, чўнтагидан сигарета чиқариб лабига қистирди. Бошқа чўнтагидан гугурт олиб, сигаретани ёқди. Бир марта чуқур тортди. Кейин нимадир ҳаёлига келиб, сигаретани деразадан ташқарига отиб юборди. Шкафдан кийимларини, сочиқларини олиб, ювингани чиқиб кетди... 30 минутлардан кейин соқоллари олинган холатда чиқиб келди. Бахтиёр ака бу пайтда она ва қиз билан ичкарида гаплашиб ўтиришганди. Уни келганини кўриб, ўтиришини таклиф қилди. Акмал, аёлга қаради. 40-45 ёшлар атрофидаги аёл. Қизга ҳам бир қараб қўйди. У 20-22 ёшлар атрофида. Акмалга улар онаси билан синглисини эслатиб юборишди. Жим ўтиришибди.\nБахтиёр ака гап бошлади:\n- Акмал, мана мен Ҳафизахон билан гаплашдим. (аёлга қараб қўйди). Мана уларни қизлари, Лайлохон. Ҳоҳласанг чиқиб кетишади. Бошқа ижарага уй топиб. Ўзим қарашиб юбораман. Ҳоҳласанг қолаверишади. Энди бу сенга боғлиқ бўлган нарса.\n- Бахтиёр ака, ҳозир бир нарса дея олмайман. Ҳозирча яшаб тураверишсин. Ўзимга келиб олишим керак.\n- Ҳўп. Бир нарса керак бўлса, тортинмай ёнимга чиқавергин.\n- Ҳўп. Раҳмат сизга.\nҲафизахон опа, Бахтиёр акани кузатгани чиқиб кетди. Акмал хонасига кириб кетди. Ҳовлидан Бахтиёр аканинг аёлга айтаётган гапини эшитиб қолди:\n"Ҳафизахон, сиз ҳеч нарсадан қўрқманг. У одам ўлдириб, қамалган бўлса ҳам, ўзи ёмон боламас. Сабабини айтганманку. Ҳеч ҳам қўрқманг. Ўз ўғлингиздек муомала қилаверинг”. Акмал мийғида қисқа қилиб, кулиб қўйди...\nЭртаси куни, Акмал қайтиб келгани сабаби билан кичик йиғин қилишди. Маҳалладан одамлар келиб, Акмал билан қуюқ кўришиб кетишди. Акмални танишлари, синфдошлари, курсдошлари ҳам келишди. Ҳафизахон опа, мезбонликни жойида қилиб қўйди. Акмал ҳамма билан ҳол-аҳвол сўрашиб чиқди.\nКеч тушиши билан ҳеч ким қолмади, ҳамма тарқалди. Акмал ўз хонасига кириб, ҳаёл уммонига ғарқ бўлди. У шу уйдаги аввалги хотираларини эсларди. Ҳовлида юрган онаси... Ошхонада овқат тайёралаётган синглиси... Синглисини эслаб, унга бўлган ўша пайтдаги нафрати эсига тушиб кетди. Ташқарига чиқиб, кун совуқ бўлишига қарамай, ҳовлидаги сув жўмрагидан сув ёқиб, бошини тагига тиқиб, узоқ вақт ушлаб турди. Кейин бошини кўтарди. Бақирмоқчи бўлдику, лекин кеч тушганлиги сабабли бу фикридан қайтди. Кейин хонасига қайтиб, бошини қуритди. Устидаги ҳўл бўлган кийимларини алмаштирди. Ётиб ухлади.\n5 ойдан сўнг...\nЭрта Баҳор... "Лайло, Лайлохон бу ёққа қарагин. Мени кўйлагим осиб қўйилган жойида йўқ. Кўрмадингми?”, - деди Акмал ошхонада нонушта тайёрлаётган Лайлога. Лайло унга жавобан: "Дазмолни ёнига қўйгандим. Кеча қарасам, ёқаси кир бўлган экан. Ювиб, эрталаб дазмоллаб қўйдим”, - деди. Ҳафиза опа, Акмал ва Лайло, биргаликда ўтириб эрталабки нонуштани қилишди. Сўнг Акмал ва Ҳафиза опа ишига кетишди. Акмал аввалгидек, яна ҳайдовчилигига қайтди. Ҳар ҳолда ўзи биладиган иши. Кейин дўстлари билан бўладиган зиёфатларга ҳам бормай қўйди. Борса ҳам, 15 дақиқадан кейин кетарди. Ичкилик ва бошқа зарарли одатларни ҳаммасини ташлади. У бутунлай ўзгарди. Уни ҳеч ким олдинги Акмал демасди. Ҳафиза опа эса мактабда ўқитувчилик қиларди. Бир нечта фандан дарс берарди. Жуда ақлли аёл. Лайло эса, 22 ёшда экан. У олийгоҳда ўқийди. Ҳафиза опа, қизини ҳам ўзига ўхшаб, ўқитувчи қилмоқчи. Шу йилми, келаси йилми ўқишни битиради. Акмал ўз оиласини яна топганди. Топгандек эди! Кейин ҳар ой, уй тўловини ҳам олмай қўйган. Кечки пайт Бахтиёр ака Акмални уйларига чақиртирдилар.\nМана Акмал, ёшинг ҳам 30 дан ошиб қолди. Сен тенгиларда ҳозир 3-4 тадан бола бор. Шунга сени уйлантирмоқчимиз.\n- Бахтиёр ака. Раҳмат, лекин...\n- Лекинингни қўй. Биз бош-қош бўлиб уйлантирмасак, сени ким уйлатиради? Ҳеч қандай эътирозинг қабул қилинмайди.\n- Лекин ким менга қизини бераркин? Ахир...\n- Нима ахир, сендан баттарларга қизини беришаяптику! Сен яхши боласан. Қиз бор. Ҳаммаси ҳал қилинган. Фақат сен рози бўлсанг бўлди.\n- Лайло. Ҳафизахонни қизи. Лайлохон.\n- Ахир мен уни синглимдек кўраманку.\n- Акмал, болам. Бу таклифимни аввал Ҳафизахонга айтдим. Қизим билан гаплашиб кўраман дедилар. Кейин қизлари рози эканлигини айтдилар. Лайло яхши қиз.\n- Лекин у мендан жуда ёш. Кейин мен унга муносиб эмасман.\n- Муносибсан. Биз сенларни бир-биринга муносиб кўраяпмиз.\n- Нега улардан сўрашдан аввал, мендан сўрамадингиз?\n- Сен осон кўнсанг керак деб ўйлагандим.\n- Эҳҳ, Бахтиёр ака. Қачон айтгандингиз уларга?\n- 1 ҳафтача бўлиб қолди. Сени ҳеч ушлай олмадим. Шунга бугун кеч бўлса ҳм, чақириб чиқдим.\n- Ўзим ҳам айтдим, нега улар ўзгариброқ қолишди деб. Мен уларни кўзига энди қандай қилибқарайман?\n- Ҳеч нарса бўлмагандек. 1 ҳафта қандай юрган бўлсанг, мана шундай юравер. 2 ҳафтадан кейин тўй.\n2 ҳафтадан сўнг тўй бўлиб ўтди. Жуда катта бўлмаса ҳам, кичикроқ қилиб тўй қилинди. Ҳафиза опанинг қариндошлари келди, бу ёқдан қўни қўшинлар, Акмалнинг дўстлари... Тўй ўтди. Акмал ва Лайло бир-бирига мос, аҳил оила бўлиб яшай бошлашди... Ҳафиза опа ҳам ҳурсанд эди. Ҳаммаси кўнгилдагидек...\n1 йил деганда Лайло қиз фарзандли бўлди. Қувончлар чексиз. Акмал, қизига ҳаёли, иффатли, бокира, беғубор, маъсума, чиройли, гўзал бўлсин деб «Азро» деб исм қўйди. Арабча исм экан. Рости ҳам қизалоқ чиройли эди...\nБир қанча вақт ўтди. Лайло қизи Азрони навбатдаги шифокор кўригига олиб борди. Шифокор қизалоқни яхшилаб текшириб, уни бошқа шифохонага яна қайта текшириш учун юборди. Жавоби тайёр бўлди. Бола туғма генетик касал. Ўсишдан ва ривожланишдан орқада қолаётган экан. Суяклари ҳам нимжон... Бу Лайло ва Акмал учун оғир зарба бўлди. Даволашни эса... даволаб бўлмайди. Қиз ёши катта бўлгани билан, ўзида унча ўзгаришлар бўлмади. 3 йилдан кейин, яна фарзанд кўришди. Бу бола соғлом туғилди. Азро ўрнидан тура олмасди. Ўзига ҳам хизмат кўрсата олмасди. Овқатланиши ва бошқа ишларга ҳам кимдир ёрдам бериши керак эди. Кўп эътибор Азрога қаратилар эди... Унинг тили анча олдин чиқган. Бир ширин гапирарди. Азрони ҳар 3 ойда текширтириб туриш керак. Акмал ва Лайло уни шифокор қабулига олиб боришди.Уларни доимги, ёши 65 ларга бориб қолган бир кекса шифокор аёл қабул қилди. Болани кўрди. Қоғозга нимадирлар ёзди.\nЛайлога ва унинг қўлидаги чақалоққа қаради. Сўнг Акмални ташқарига бирга чиқишини таклиф қилди. Лайло чақалоқ ва Азро билан шу хонада қолди. Шифокор аёл Акмалга гап бошлади:\n- Акмал, болам. Қизингни кўрдим. Ўзгаришлар йўқ. Сенга маслаҳатим бор.\n- Қандай маслаҳат?\n- Энди кўнасанми, йўқми бу сенинг ҳоҳшинг. Менинг вазифам, сенга бу гапларни айтиш. Сени ўйлаб...\n- Қизингга қарашга қийналмаяпсизларми?\n- Йўқ. Қийналмаяпмиз. Аёлим қараяпти. Қийналяпман демади. Ўзим ҳам қарашиб тураман. Қайнонам ҳам қарайдилар.\n- Аёлингга ҳеч эътибор бердингми? Аввалгидан анча ўзгарган. Ранги сал оқаргандек. Чарчаган. Лекин юзага чиқармаяпти.\n- Йўқ, у ҳар доимгидек.\n- Сен яхшилаб қараб кўр. Кўзларига қарагин. Ичига ботиб кетган.\n- Уни яхшиланиши учун нима қилишим керак?\n- Азрони махсус болалар уйига топшир. У ерда уйингдагидан яхши қарашади.\n- Йўқ, йўқ, ҳеч қачон. Бундай қила олмайман.\n- У ерда парвариш яхши. Докторлар назорати остида бўлади.Махсус энагалар қарайди.\n- Бундай қила олмайман. Боламдан воз кеча олмайман.\n- Сенга воз кечгин демаяпман. Ҳоҳлаган пайтинг бориб кўраверасан. Аёлингга ачинмайсанми?\n- Ачинаман. Ўзим унга ёрдамлашаман. Ўзим қарайман. Ҳамма эътиборимни унга қаратаман.\n- Кичик боланггачи? Унга ким эътибор қаратади?\n- Унга ҳам.\n- Яна фарзандли бўласизларми?\n- Ҳа, насиб қилса.\n- Унга ким қарайди?\n- Ўзимиз қараймиз.\n- Эътиборинг, вақтинг етармикан?\n- Мен сенга тажриабамдан келиб чиқиб айтаман. Кейин ҳулоса ўзингдан. Мана ҳозир қараяпсан. Ёши катта бўлганда ҳам қарайсизлар. Кейин бошқа фарзандларингиз ҳам катта бўла бошлайди. Сизлар ҳамма эътиборингизни Азрога берасизлар. Улар чеккада катта бўлади. Сал қўлидан иш келгандан кейин, улар Азрога қарашади. Ҳар бир жойда унга қарашади. Болада улар, кўнглига тегади. Қара деб, ниқтайверган сизларни ҳам, Азрони ҳам ёмон кўриб қолишади. Меҳрсиз ўсишади. Кейин улардан сен меҳр кутмагин. Мени гапларим шу... Болалар кўпроқ меҳрга муҳтож...\n- Ҳм. Ҳўп, ўйлаб кўраман. Раҳмат сизга. Акмал 1 ҳафта бу ҳақида ўйлаб юрди. Лайлога қаради. Рости ҳам анча сўлиб бораяпти. Кейин Ҳафиза опага бу ҳақида айтди.\nТушунтирди. Улардан Лайлога айтишларини сўради. Кечаси Лайло, Акмалга:\n- Мен норозиман. Ҳеч қачон Азрони ногирон болалар уйига бермайман. Менинг соғлиғим яхши. Болани бермайман.\n- Лайло, менга ҳам бу қарорга келиш осон бўлмади. Болаларни ўйлаб шу қарорга келдим.\n- Кўчада одамлардан уялмайсизми? Боласини боқа олмай, болалар уйига топширибди дейишидан уялмайсизми!?\n- Уяламан. Лекин сенам мени тушунишга харакат қилгин.\n- Мен ҳач нарсани тушунмайман. Болага ўзим қарайман, агар сизга оғирлик қилаётган бўлса!\n- Мен сени ўйлаяпман.\n- Мени ўйламанг!\nШундай қилиб, Азрога ўзлари қарайдиган бўлишди. Болага қараш ҳам осон эмасди. Кўп парвариш талаб қиларди. Акмал тунлари билан қарарди, Лайло кундузи. Акмал ишида яхши ишлай олмади. Автобусни уриб олишига оз қолди. Кейин Лайло тундаям ўзи қарайдиган бўлди. Бу ёқда уй ишлари... 6 ойга бориб, Лайло йиқилди. Касалхонага олиб бориб, 10 кун даво курси олди. У пайтгача болаларга энага ёллашди. Чиқганидан кейин Ҳафиза опа, Азрони Болалар уйига олиб боришга кўндирдилар. Лайло, аввал у ердаги шароит билан танишиб келди. Кейин рози бўлди. Тўғрисиям, у ердаги шароит, ўзларининг уйларидан ҳам яхши эди. Азрони Болалар уйига топширишди. Кетишаётганда Азро, ширингина чучук тили билан: "Илтимос, мени ташлаб кетманглар, мен сизларни яхши кўраман-ку. Мен сизларсиз яшай олмайман. Ойижон, адажон. Мени олиб кетинглар. Мен ўзим...”, - деди. У мен ўзим ҳали юраман демоқчи бўлганди. Лекин юра олмаслигини, биларди. Қўллари ҳам кичик, кейин қийшиқ ўсаётганди. Лайло ва Акмал кўзларига ёш олиб, йиғлаб кетишди. Орқаларига, орқаларидан «Олиб кетинг», деб илтижо қилаётган Азрога қараб қолишди... Кечаси билан икковлари ҳам ухлай олишмади. Азрони роса эслашди. Соғинишди. Негадир қилган ишларини хато деб ўйлашарди. «Эртагаёқ қайтариб олиб келамиз», - деб бир-бирларига сўз беришди. Юрагининг бир парчаси, чиройлиси, беғуборини узоқларга ташлаб келишдида. Эрталаб Акмал ўзи "Болалар уйига” борди. "Азрони олиб кетаман”, - деди. Лекин... Азро айрилиққа чидай олмай... кечаси билан отаси ва онасини сўраб... кўзларидан ёш дарёдек оқиб... Шифокорлар уни сақлаб қола олишмабди. Акмал келишидан 10 дақиқа олдин жони узилибди... Шифокорлар энди уларга хабар бермоқчи бўлиб туришган экан... Акмал бу хабарни эшитиб, қотиб қолди. У тинмай: "Азро, Азро қизим, кечир мени. Кечир Азро қизим. Азро”, - деб пичирларди ва "Азрооооо”, - деб бақириб юборди. Шифокорлар унга тинчлантирувчи дори беришди. Кейингина Азрони ёнига киришга руҳсат беришди. Акмал йўлакдан чайқала-чайқала кеча ўз қўллари билан Азрони ётқизиб келган хонага борди. Азрони караватига яқинлашиб, унинг устига ёпилган оқ матони олиб ташлади. Азрони мурдаси бир бурдагини бўлиб қолганди... Акмал ўзидан ўзи нафратланиб кетди. Кўзлариданги ёшни тия олмади. Лайлога қўнғироқ қилиб, Азро энди йўқлиги зўрға айтди. Ундан ҳам кечирим сўради. Озгина Азрога қараб туриб, уни бағрига маҳкам босди. "Кечир, Кечир мени, Беғуборим. Кечир!” - деди. Нимадир эсига тушиб, хонадан ўқдек отилиб чиқиб кетди. Кўчадан такси тўхтатиб, Азрони "Болалар уйига” олиб боришга кўндирган шифокор аёлнинг ёнига борди. Бугун унинг иш куни эмас экан. Ўша ердан унинг манзилини олиб, уйига бормоқчи бўлди... Манзилни олди ва борди. Эшикнинг ёнига етганда, эшикни очишга иккиланди. Унга нима дейди? У буни мажбурламадику? "Ҳоҳласанг” деганди. Унда нима айб? Ўз тажрибасидан айтди. Шундай бўлишини билмаганку. Акмал шулар ҳақида ўйлади. Лекин ичидаги нафрати бир томонда уни шифокорни айблашни бошлаётганди. Эшикни тақиллатмоқчи эди, эшик очилиб, бир йигит чиқди ва ичкарига қараб бақирди: "Нима менинг умрим шу ногиронга қараб ўтиб кетиши керакми? Чарчадим. Доим бир гапни қайтаверасизлар. «Аканга қара, аканга қара». Ёшлигим қандай ўтганини эслай олмайман. Эсимни таниганимдан бери, акамнинг тагини алмаштираман. Кўчада ўртоқларим гапиравериб, бездириб юборган. Мана шу ногиронни деб, севган қизим ҳам мендан воз кечди. «Куним акангизга қараш билан ўтадими?», - деб. Сиз мени тушунмаяпсиз ойи. Менинг ҳам ўзимга яраша орзу ҳавасларим бор. Қизларингизни узатиб юбордингиз. Қараб туришса бўларди. Акам эрта-индин ўларди. Ўзингиз айтгандингизку, бундай касаллар узоққа бормайди, - деб”. Акмал бу гапларни эшитиб, оғзи очилиб қолди. Ичкаридан бошқа дудуқланган секин айтилаётган овоз келди: "Оннаммиззггааа ббаққиррммаа. Нноддонн. Ккўззиннг ккўр ббўллаадди”. Акмал ичкарига эшикдан қаради. Ҳовлида караватда бир киши ётарди. Соқоллари ўсган. Жуссаси озғин. Гапираётганда бошини кўтариб, қалтираб кетарди. Шифокор аёл Акмални кўриб, унинг ёнига чиқди. Ўзининг ҳам шундай ўғли борлигидан уялгандек, ерга қараб қўйди. Кейин Акмалга: "Менга ҳам айтишганди «Болалар уйига топширгин», - деб. Лекин, бундай қила олмагандим. Мана кўриб турибсан. Сенга ўзимнинг ҳаётимни мисол қилиб айтгандим. Бошқаларда ҳам кузатганман...”- деди. Акмал ҳеч сўз айтмай унинг ёнидан кетди. У нима ўйлашни ҳам, нима қилишни ҳам билмай қолганди. Бармоғини қайси жойига теккизса ҳам оғрирди. Болалар уйига бориб, Азронинг мурдасини олиб кетиб, дафн қилишди. Ҳамма қабр ёнидан кетди. Фақат Акмал қолди. Узоқ вақт дўппайиб турган Азронинг кичкинагина қабрига тикилиб ўтирди. Кейин қабрни қучоқлаб йиғлади: "Майли эди, қолган болаларим бемеҳр бўлса ҳам, майли улар мени ёқтирмаса ҳам, сен тирик бўлсанг бўлди эди. Азро, кечир нодон отангни. Сенинг қалбингни ўйламай узоқларга ташлаб келганим учун мени кечир, қизим. Нега ташлаб кетдинг? Беғуборим эдингку! Сени қайтиб олиб кетмоқчи эдимку! Нега кутмадинг? Беғуборим... Мени кечир, бебурд отангни кечир. Сени увол қилдим! Нега биздан бутунлай кетдинг? Беғуборим эдингку! Азро...”. Акмални гўрков келиб, қабрни устидан олиб кетди...\nМуаллиф: Ғиёсиддин Ғаффоров\nКатегория: Hikoyalar to'plami | Просмотров: 1419 | Добавил: Sherlaruz.CoM | Теги: севги, sevgi haqida, love history, севги хакида, sevgi, sevgi nima o'zi?, Dramma, sevgi hikoyalari, love, севги хикоялари | Рейтинг: 0.0/0


Global Gift мукофоти нега айнан Лола Каримовага берилди? - BBC News O'zbek\nGlobal Gift мукофоти нега айнан Лола Каримовага берилди?\nImage caption Мукофотни "Global Gift Foundation" ташкилоти номидан актриса ва филантроп Ева Лонгория топширган\nШу кунларда Ўзбекистон матбуотида Президент Каримовнинг кенжа қизи, Ўзбекистоннинг ЮНЕСКОдаги элчиси Лола Каримова-Тиллаевага "Глобал Гифт" хайрия Фонди томонидан таъсис этилган гуманитар мукофот тақдим этилгани эълон қилинди. Хабарларга кўра, мукофот билан тақдирлаш маросими Франциянинг Канн шаҳрида бўлиб ўтган. Мукофотни "Global Gift Foundation" ташкилоти номидан актриса ва филантроп Ева Лонгория топширган.\nБи-би-си Лола Каримова-Тиллаеванинг ўзига ҳам мурожаат қилиб, бу хабар юзасидан интервью олмоқчи бўлди, бироқ бунга жавобан у қуйидаги ёзма эътирофни бизларга юборди.\n"Ушбу мукофот барчамиз учун кутилмаган хушхабар бўлди. Биз олиб бораётган ишга бошқа хайрия ташкилотлар томонидан шундай катта эътибор кўрсатилганидан биз бениҳоят мамнунмиз. Фондимиз учун дунёда биз билан ҳамфикр бўлган, ёрдамга муҳтож болаларга кўмак берувчи кўпгина инсонлар борлигини кўриш жуда катта аҳамият касб этади. Бу бизларга катта куч ва далда беради ҳамда қилаётган ишимиз тўғрилиги ва кераклигига ишончимизни янада мустаҳкамлайди".\nБиз ушбу ташкилотнинг Маркетинг директори Ҳэзел Гормлий-Ли (Hazel Gormley-Leahу) билан боғланиб, аввалига "Global Gift Foundation" нималар билан шуғулланиши ҳақида сўрадик.\nҲэзел Гормлий-Ли: Биз Испаниянинг Марбея шаҳрида Мария Браво томонидан асос солинган хайрия ташкилотимиз. 2013 йилда фаолият бошлаганмиз. Global Gift (Глобал туҳфа) номи билан дунёдаги 9 мамлакатда хайрия ишларини юритамиз. Айни шоҳсупадан дунёнинг филантроплари, ширкатлари ва донорлари бошларини қовуштирамиз ва мухтож инсонлар учун хайрия тўплаймиз. Олдимизга қўйилган мақсадларни амалга ошириш учун 9 давлатда тадбирлар ташкил қилиб, имкон қадар кўпроқ пул йиғишга ҳаракат қиламиз. Ва мукофотга лойиқ деб ишонган инсонларимизни тақдирлаймиз.\nБи-би-си: Бу гал сиз Ўзбекистон Президентининг қизи Лола Каримова-Тиллаевани ўз мукофотингизга лойиқ топгансиз. Бу қарорни қайси асосларда олгансиз?\nҲэзел Гормлий-Ли: Лола Каримова-Тиллаева - Ўзбекистоннинг ЮНЕСКОдаги вакили. У "Сен етим эмассан" номли жамғарма ташкил қилган ва кўплаб меҳрибонлик уйларига ёрдам кўрсатган. Жамғармамиз вакилларидан бири унинг ишларини директорлар ҳайъатига тақдим қилди. Ва Каримова-Тиллаева хонимни олиб бораётган ишлари учун тақдирлаш қарори якдиллик билан қабул қилинди.\nБи-би-си: Қарор олишда қайси жиҳатлар назарга олинган? Сизнинг мукофотингизни олиш учун қайси критерийлар қўлланилган?\nҲэзел Гормлий-Ли: Одатда ёшларни қўллаб-қувватлаш йўлидаги саъй-ҳаракатлари, аёлларга берадиган кўмаклари ҳисобга олинади. Лола Каримова-Тиллаеванинг лойиҳалари ҳақида ўқир эканмиз, унинг ишларини ажойиб, дейиш мумкин.\nБи-би-си: Ўзбекистондаги бошқа хайрия ташкилотлари ҳақида ҳам биласизми? Уларнинг барчасини бу танловдан олдин ўрганиб чиққанмисизлар?\nҲэзел Гормлий-Ли: Биз мукофотни уларнинг қаердан эканига қараб бермаймиз. Кўпда уларнинг ишларига қаралади. Улар дунёнинг ҳар қандай давлатидан ҳар қандай киши бўлиши мумкин. Бу гал Ўзбекистон ва Лола хоним қилаётган ишлар учун берилди.\nБи-би-си: Аммо, Ўзбекистонда хайрия ишлар қилаётганлар кўп. Нима учун, сизлар айнан Президентнинг қизини танлаб олдингиз?\nҲэзел Гормлий-Ли: Бу ўринда унинг Президент қизи эканига эмас, балки глобал даражада қилаётган ишларига диққат қаратилди ва шунинг учун, танланди. Биз Ўзбекистондаги бошқа жамғармалар ёки хайрия ташкилотлари ишларини тақдирлашдан мамнун бўлган бўлар эдик. Аммо, айни ҳолатда бизга Лола Каримова Тиллаеванинг лойиҳалари тақдим этилди ва улар бизни лол қолдирди.\nБи-би-си: Ўтмишда яна кимлар сизнинг мукофотингизни олишга муваффақ бўлган?\nҲэзел Гормлий-Ли: Бундан олдин ушбу инсонпарварлик мукофотига Дэвид Бэкхем, Дипак Чопра, Рикки Мартин, Муҳаммад ал Ансорий, испаниялик Анҳел-ота, will.i.am. ва бошқалар сазовор бўлишган. Хуллас, дунёнинг турли мамлакатлардан инсонлар бу мукофотга лойиқ деб топилганлар. Хулоса қилиб айтсам, унинг қайси мамлакатдан эканига эмас, балки қилган ишига қаралди.\nПрезидент Ислом Каримовнинг кенжа қизи Лола Каримова-Тиллаева Ўзбекистоннинг ЮНЕСКОдаги элчисидир. "Сен ёлғиз эмассан" жамғармасининг асосчиси.\n2010 йилда Лола Каримова Франциядаги Rue89 нашрига қарши маҳкама даъвосини ютқизган.\nКаримова-Тиллаева хоним нуфузли нашрни ўзи ҳақида "диктаторнинг қизи"деб ёзгани учун француз маҳкамасига берганди.\nАйни даъво сабаб франсуз маҳкамаси Ислом Каримовни расман "диктатор" деб тан олган дунёдаги ягона адлия идораси бўлган.\nRue89 журналистлари Ўзбекистон президентининг кенжа қизи Париждаги хайрия кечасида қатнашиш учун машҳур актрисага пул берганини иддао қилишган.\nЛола Каримова-Тиллаева машҳур актрисага пул берганини рад этган.\nЛола Тиллаева: "Давлат арбоби бўлиш ниятим йўқ"\nЛола Каримова ўзбек маданияти ила Американи забт этяптими?\n'Ўзбекистон президентининг кичик қизи отаси ва опасидан масофаланяпти'\nЛола Каримова-Тиллаевани бунчалик ошкораликка нима ундади?\nОИ Лола Каримова раҳбарлигидаги хайрия ташкилотига грантини тўхтатиб туради\nЎзбекистонда "қаровсиз" болалар камаймоқдами?


ОАВ: саратовлик ўқувчилар Су-24 самолёти учун пул йиғишмоқчи\n08:34 / 28.11.2015\nРоссиянинг Саратов вилояти ўқувчилари Су-24 самолётини қуриш учун пул йиғиш ташаббуси билан чиқдилар, деб хабар бермоқда 3-сонли гимназия директори Татьяна Райковага иқтибос келтирган ҳолда “Взгляд-инфо” нашри. Райкова бу ҳақда вилоят думасидаги ижтимоий кенгаш йиғилишида маълум қилди.\n“Лойиҳамизнинг мақсади бефарқ бўлмаган россияликларни ватанимизни ҳимоя қилишга ўз ҳиссаларини қўшишлари учун бирлаштиришдан иборат. Биз террорчилар россияликлар маблағларига қурилган рус самолётини кўрганида қўрқувдан фалажлашини истаймиз. Биз жангарилар томонидан уриб туширилган самолётнинг ўрнини босувчи ҳақиқий жанговор самолёт учун маблағ йиғишни бошламоқчимиз”, деб айтди Райкова.\nШунингдек, маълум қилинишича, ўқувчилар самолёт учун пул йиғиш мақсадида “Тақдир ва ватан бир” (“Судьба и Родина едины”) деб номланган сайт яратишмоқчи. Маълумотларга кўра, Су-24 самолётининг нархи 5,5 млн долларни ташкил қилади.


Straus House раҳбари мижозлардан туяқуш учун олган пулларига тимсоҳ боқиб, терисини сотмоқчи бўлган — Sof.uz\n2.03 17:36 5248 Жамият\nStraus House МЧЖ мансабдорлари Ўзбекистон бўйлаб жисмоний ва юридик шахсларга Жанубий Африкадан ҳар бирининг нархи 1 миллион 800 минг сўмдан бўлган қора бўйин зотли жўжаларни 90 кун ичида етказиб беришни ваъда қилиб, шартномалар расмийлаштирган. Бу ҳақда 2 февраль куни Тошкент шаҳридаги Интерпол миллий марказий бюросида ИИВ Тергов департаменти томонидан ўтказилган матбуот анжуманида маълум қилинди, дея хабар бермоқда “Дарё” мухбири Миролим Исажонов.\nАниқланишича, МЧЖ мансабдорлари жами 16,1 миллиард сўм миқдордаги тўловларни жамиятнинг банкдаги ҳисоб рақами орқали қабул қилган. Аммо белгиланган муддатда умумий 319 нафар шахсга туяқуш жўжаларини етказиб бермасдан 7,2 миллиард сўмни ўз эҳтиёжларига сарфлаб юборган.\n“Straus House МЧЖ мансабдор шахсларига нисбатан қўзғатилган жиноят иши доирасида ҳужжатли тафтиш тайёрланган. Улар томонидан туяқуш жўжаси учун жалб қилинган маблағлар қаерга сарфланганлиги, албатта, бизни ҳам қизиқтирган. Чунки фуқароларга етказилган зарарнинг аксарият қисми қопланмаган.\nОдамлар уларга туяқуш жўжаси учун пул тўлашган. Тадбиркор одамларга туяқуш жўжаси етказиб бериш мақсадида шартнома имзолаган. МЧЖ очилган вақтда ҳисоб рақамда пул бўлмаган. У фуқаролардан жалб қилган маблағларнинг кўпини ўз эҳтиёжига сарфлаб юборган.\nХусусан, 745 миллион сўмни ўзи муқаддам бошқа жиноят иши доирасида фуқароларни чет элга юбориш мақсадида ташкил этган фирмасидан жабр кўрганларнинг зарарини қоплаш учун ўтказиб берган.\nБундан ташқари, маҳалласига асфальт ётқизган, дабдабали тўй қилган, ўзи ва яқинларига автомашина харид қилган, Туркия, Таиланд каби бир қанча давлатларда дам олиб қайтган, Умра зиёратига борган.\n100 минг долларни Таиланд Қироллигига тимсоҳ олиб келиш учун ўтказганлиги аниқланган. Туяқуш жўжаси олиш ниятида пул берган одамларнинг маблағини тимсоҳ учун сарфлашга кимнинг ҳақи бор? Шартномавий мажбурият бўйича туяқуш жўжасини олиб келиши керак эмасмиди? Ваҳоланки, у тимсоҳ болаларини Ўзбекистонга олиб кириш тақиқланганини яхши биларди. Нима эмиш, тимсоҳни катта қилиб, унинг терисини сотармиш.\nШунингдек, 180 минг долларни Покистонга қимматбаҳо тошлар билан шуғулланувчи фирмага ўтказиб берган. Биз бунга қизиққанимизда Покистонда ҳеч қандай туяқуш боқилмаслиги ойдинлашди. Ташқи ишлар вазирлиги ва Ўзбекистонни Покистондаги элчихонаси ёрдами билан икки ойдан ортиқ муддатда олиб борилган музокаралар натижасида ўша пуллар юртимизга қайтарилди”, — деди ИИВ Тергов департаменти бошлиғи ўринбосари Ойбек Қулбеков.\nфирибгарлик тимсоҳ Straus House туяқуш\n29.03 16:11 9803\n30.03 21:00 4300\n29.03 12:30 3511\n29.03 18:30 3506\n25.03 17:42 750 Ўзбекистон\n17.03 11:34 1112 Технология\nЎзбекистонлик 300 дан ортиқ фуқаро янги пирамидага «чув тушди»\n3.03 17:24 8614\nСохта ДХХчилар бир фуқарони қўрқитиб 150 минг долларини олиб қўйди (видео)\n28.02 16:03 655 Жамият


“Навбаҳор” Франциянинг “Лион” клуби билан ҳамкорликни йўлга қўймоқда\n“Навбаҳор” жамоаси Франциянинг “Лион” клубибиланҳамкорликнийўлгақўймоқда. Мазкур ҳамкорлик доирасида “Лион” жамоаси Халқаро ишлар бошқармаси раҳбари Клемент Мишон 15 май куни Наманганга ташриф буюрди. Мазкур ташрифнинг илк кунида франциялик меҳмон Наманган шаҳридаги “Марказий” ўйингоҳда Наманган вилоят ҳокими, вилоят футбол ассоциацияси президенти Хайрулло Ҳайитбаевич Бозаров билан учрашиб, ҳамкорлик масалалари бўйича ўзаро суҳбатлашди.\nКлемент Мишон Наманган вилоят футбол академиясига ҳам ташриф буюрди. У ерда Клемент Мишон академия директори Ғанишер Исмоилов, бундан ташқари, академия мураббийлари билан учрашди.\nШунингдек, мартабали меҳмон аёллар футболи бўйича Суперлига 5-тури доирасидаги “Навбаҳор” – “Бунёдкор” жамоалари ўртасидаги баҳсни ҳам томоша қилди.\nКлемент Мишон вилоятимизда яна 2 кун давомида бўлишни режалаштирган. Ташриф доирасидан “Навбаҳор” ПФК қошидаги 17-сонли академияга ихтисослаштирилган болалар-ўсмирлар спорт мактаби, Тўрақўрғон туманидаги болалар-ўсмирлар спорт мактаби, Учқўрғон туманидаги олимпия ва миллий спорт турларига ихтисослаштирилган давлат мактаб-интернати фаолиятлари билан таниши ўрин олган.\nМиржалол Қосимов: Бугун қизиқарли ўйин гувоҳи бўлдик\n"Пахтакор” – “Насаф”: Превью\n"Бунёдкор" машғулотларни бошлади. Йиғинда кимлар бор?


Француз телеканали Ўзбекистон ҳақида репортаж суратга олади с – Коммерсант.Уз\n55 млн.дан ортиқ томошобинга эга TV5 Monde телеканали Ўзбекистоннинг туристик маҳсулотларини тарғиб этади. Давлат туризм қўмитаси ва Бельгиянинг Bandua Communications Unipressoal LDA компанияси шу ҳақда битим тузди.\nЖамоа мамлакатга бир қанча муддат олдин келган ва 14 августгача Самарқанд ва Бухорода суратга олиш ишларини олиб боради. Юқоридаги жойлардан ташқари Сиёб бозори ва Регистон майдони “3D mapping”ги режага киритилган.\n“Бельгиялик ва француз томошабинларга оддий ўзбек оиласида ош тайёрланиши билан бирга темирчи ва заргарларимизнинг иш жараёни намойиш этилади”, — дейилади Ўзбектуризм хабарида.\nTV5 Monde телеканали – француз тилида эфирга узатилувчи етакчи жаҳон каналларидан бири ҳисобланади. Канал тун-у кун давомида классик фильмлар, замонавий ва ҳужжатли кино, сиёсий шоу, интервью ва кўплаб бошқа жанрларда фаолият олиб боради.\nTV5 Monde Ўзбекистон ҳужжатли фильм\nПредыдущая запись КНДР пригрозила ракетным ударом по американской базе на Гуаме\nСледующая запись Ўзбекистон Бош вазири Қирғизистонга жўнаб кетди


Qalampir.uz - Ноябрда Ўзбекистонда инфляция даражаси неча фоиз бўлди, нархлар қанчага ошди?\n09:43, 03.12.2018 Жамият\nТоварлар ой давомидаги умумий нархлар даражасининг ўсишига 2,0 %, 2017 йилнинг охирига нисбатан эса 11,3 %га таъсир этган.\nНоябрь ойида мамлакатнинг истеъмол бозоридаги товарлар ва хизматлар нархи ўртача 2,3 %га кўтарилди.\nУмумий ҳисобда 11 ой давомида истеъмол секторида инфляция даражаси 12,0 %ни ташкил этди.\n2017 йилнинг ноябрь ойида республика истеъмол секторидаги инфляция даражаси 2,0 %ни ташкил этган. Ой давомида умумий нархлар даражасининг ўсишига озиқ-овқат маҳсулотлари 1,5 %, ноозиқ-овқат маҳсулотлар 3,4 % ва хизматлар 0, 5 % га таъсир этган.\nОйлик истеъмол нархлари ўзгариши таҳлиллари шуни кўрсатмоқдаки, иқтисодиётга инфляцион босимларнинг ошиши жорий йилнинг сентябрь ойидан эътиборан кузатила бошланган. Сентябрда ўртача ойлик истеъмол нархлари 1,8 %, октябрда 1,3 % ва ноябрь ойида 2,3 %, сўнгги уч ойликда эса нархлар ўртача кўтарилиши 5,4 %ни ташкил этган.\nМаълумот учун, 2017 йилнинг ноябрида товарлар ой давомида ўртача 2,3 %, умумий ҳисобда эса 2017 йилнинг январь-ноябрь ойларида 12, 4 %га кўтарилган.\nНархларининг ой давомида энг юқори суръатларда ошгани январь ойида қайд этилган бўлиб, унда товарлар ўртача 3,0 %га қимматлашган. Жорий йилнинг май ва июнь ойларида эса товарларнинг ўртача нархлари даражаси аксинча, пасайганлиги (ой давомида 0,6 % ва 0,5 %) бевосита мева-сабзавот маҳсулотлари нархларининг мавсумий арзонлашиши билан боғлиқ.\n2017 йилнинг декабрь ойига нисбатан товарларнинг истеъмол нархлари ўзгариши том маънода умумий ИНИ ўзгариши тенденциясини такрорлайди: қийматнинг максимал даражага етишиши ноябрь ойида (11,3 %), минимали эса январда (3,0 %) кузатилган.\nЖорий йилнинг ноябрида хизматлар нархларининг ой давомидаги ўсиш суръати шу ойдаги озиқ-овқат ва ноозиқ-овқат маҳсулотлари кўрсаткичлари даражасидан ортиқроқ бўлди. Хизматлар 3,3 %, озиқ-овқат маҳсулотлари 2,7 % ва ноозиқ-овқат маҳсулотлари 1,2 %га қимматлашди.\nТеглар:Давлат статистика қўмитаси Инфляция даражаси\nҲукумат қарори билан МИБга янги вазифа юкланди\nХоразмга янги солиқбоши тайинланди\n12:05, 17.12.2018 1 780\n10:48, 28.11.2018 1 776\n14:58, 01.11.2018 2 933


Қирғизистон қайдга олинмаган ҳолатларни ҳам COVID-19 статистикасига киритади\n08 май 2021, Тошкент вақти: 00:35\nҚирғизистон Соғлиқни сақлаш вазирлиги коронавирусни бошдан кечирган, бироқ расмий статистикага кирмаганларга оид маълумотларни йиғмоқда. Бу ҳақда 24 июль куни ССВ вакили Айнура Ақматова маълум қилди.\nУ бугунги кунда мамлакатда коронавирусга чалинган барча беморлар сони аҳолининг 0,5 фоизига тўғри келаётганини қайд этди.\n“Албатта хасталикни белгиларсиз бошдан кечирганлар ҳам бор. Улар ўзларини яхши ҳис қилганлари туфайли тиббиёт ходимларига мурожаат қилмаяпти. Фуқаролар хусусий лабораторияларда иммунофермент таҳлилларни топширмоқдалар. Барча натижалар Соғлиқни сақлаш вазирлигига келиб тушяпти, маълумотлар қайд этиляпти. Аҳолининг қанча фоизи хасталикни бошдан ўтказиб бўлгани ва антитаналар ишлаб чиққанини аниқлаш учун ЖССТ билан биргаликда тегишли ишлар бошлаб юборилган”, деди Ақматова.\nҚирғизистонда эпидемия бошидан бери коронавирус юқтириб олгани тасдиқланган ҳолатларнинг умумий сони 31247 тага, вафот этган беморлар сони эса 1169 нафарга етган. Расмийлар 17 июлдан статистикага пневмонияни ҳам қўшганлар, шу важдан хасталар сони ҳам, қурбонлар сони ҳам ошиб кетган.\nШунга қарамай, экспертлар маълумотлар ҳали ҳам аниқ эмаслиги, чунки уйида даволанаётган ва касалхоналарга мурожат қилмаётган беморлар билан боғлиқ ҳолатлар ҳисобга олинмаётганини айтмоқдалар.\nЎтган кеча-кундузда Қирғизистонда U07.1 коди (лабораторияда тасдиқланган коронавирус инфекцияси) ва U07.2 коди (клиник жиҳатдан тасдиқланган коронавирус инфекцияси, пневмония) остида СOVID-19 га чалиниш билан боғлиқ 921 та ҳолат қайд этилган, 42 бемор вафот этган.


Жиззахдаги сел ва тошқин оқибатлари ҳақида репортаж\nШу йил 20 апрел куни Фориш туманидаги Эгизбулоқ маҳалласини сел олиб кетди. 40-45 дақиқа давом этган тошқин кўплаб турар ва нотурар жойларни вайрон қилди, беш кишини ҳаётдан олиб кетди.\nKun.uz воқеа жойида бўлиб, кулфат ичида қолган инсонлар билан суҳбатлашди.\nЙўлларни сел ювган, тартибсизлик, йиқилган бинолар, ташлаб кетилган уйлар ва зарар оқибатларини бартараф этишга уринаётган инсонлар. Эгизбулоқ маҳалласининг айни дамдаги манзараси бу...\n15-умумтаълим мактабида гуманитар ёрдамларни қабул қилиш штаби ташкил қилинган. Фориш тумани ҳокими ўринбосари Элнора Умматованинг айтишича, мактаб спорт залидан омборхона сифатида фойдаланилмоқда. Ўша жойда ҳомийлар ва ташаббускорлар томонидан кўрсатилаётган инсонпарварлик ёрдами ғамлаб бориляпти. Жабр кўрганларнинг эҳтиёжига кўра озиқ-овқат ва кийим-кечак тарқатиляпти.\nСел келган кундан бошлаб, ҳудудда махсус штаб ташкил қилинган ва тошқин оқибатларини бартараф этиш учун ҳаракат қилинмоқда.\nРасмий маълумотларга кўра, сел оқими қишлоқдаги 260 та хўжаликдан ўтиб, уларнинг 53 тасига тўлиқ, 44 тасига ўртача ва 163 тасига енгил даражада талафот етказган.\nЖиззах вилояти фавқулодда вазиятлар бошқармаси бўлим бошлиғи Бахтиёр Мансуровнинг айтишича, тошқин қисқа фурсат давом этса-да, турар жойларга жиддий зарар етказган. Сел оқибатида беш киши вафот этган, олти киши жароҳат олган. Мансуров қутқарувчилар етиб келгач, биринчи навбатда мактаб ўқувчилари ва боғча тарбияланувчилари хавфсиз жойга кўчирилганини билдирди.\nЭгизбулоқликлар ҳудудда ҳеч қачон бундай катта тошқин кузатилмаганини айтишди. Гувоҳларга кўра, сел тошқини бир соат ҳам давом этмаган. Табиийки, бу фурсат ичида чекка қишлоққа фавқулодда ёрдамнинг етиб бориши ҳам осон эмас. Шу сабабли инсонлар имкон қадар ўз жонини сақлашга, яқинларига ёрдам беришга уринган.\nГулмурод Жўраевнинг уйи сел оқибатида бутунлай вайрон бўлган. Ўша куни унинг ўзи уйда бўлмаган ва 12 ёшли ўғли телевизор кўриб ўтирган. Дастлаб болани олиб чиқишга ҳеч ким жазм қилолмаган. Жўраев ўғлини қутқариб чиққан маҳалладош йигитга миннатдорчилик билдирди. Чунки болани ичкаридан олиб чиқиш жараёнида йигитнинг ўзини ҳам сел оқизиб кетган ва бошқаларнинг кўмаги билан жони омон қолган.\nОдамлар моли, машинаси оқиб кетганига, уйи йиқилганига эътибор қилмаяпти. Жонига зарар етмагани уларга таскин беряпти.\nСел куни Дилфуза Абдулҳакимова ёш боласи ва турмуш ўртоғи билан уйда бўлган. “Тоғли ҳудудда яшаймиз, ёмғир кўп ёғганда сел келишига кўникканмиз. Бироқ ўша куни қаттиқ шовқин бўлиб, уй ичидаги печкалар, трубалар зириллаб кетди. Нималардир қулагани эшитилди. Турмуш ўртоғим ҳовлига қарагунча ҳамма ёқни сув босиб, ташқарига чиқишнинг иложи қолмаганди. Саксондан ошган қайнонам ва қизим нариги ҳовлида қолиб кетди. Улардан хавотир олдик, бироқ ёрдам беришнинг имкони йўқ. Полдан сув булоқ бўлиб чиқа бошлади, уй сувга тўлди. Ёш болам билан печканинг устида жон сақладик. Қайта-қайта уринсак-да, қайнонам билан боғлана олмагач, хавотиримиз ортди. Хўжайиним онасига ёрдам бериш учун ўзини сувга ташламоқчи эди, зўрға ушлаб қолдик. Худога шукур, ўша вақт қизим телефон қилди. Уларга зарар етмабди, мебель устига чиқиб олишган экан, сел кетгунча ҳеч биримиз уйдан чиқолмадик”, – дейди Дилфуза опа.\nУйи бутунлай сув ичида қолган аёл “Энди мен бу уйга қайтиб киролмасам керак. Шундай ҳолат яна қачондир такрорланиши мумкин, деб қўрқув билан яшолмайман”, – деб хавотирини билдирди у.\nДарҳақиқат, гарчи бундай ваҳимали офат аввал кузатилмаган бўлса-да, эгизбулоқликлар қўрқиб қолишгани рост. Чунки бир неча дақиқа ичида уйи йиқилаётганини, мол-мулки, яқин қариндоши сувда оқиб кетаётганини кўрган оталар, акалар яқинларига ёрдам беролмаганидан оғир таассуфда. Дўл аралаш сув жуда совуқ бўлиб, икки метргача баландликка кўтарилганини айтишмоқда. Кимнидир қутқаришга уриниш ва оқимга тушиш ўзининг ҳам ҳаётини хавф остига қўйиш билан тенг бўлган.\n“Бу уйларда болалигимиз ўтган. Уйларни ўзимизча қуриб олмаганмиз, айрим уйлар туғилмасимдан аввал қурилган, деярли ҳаммаси давлат қурган уйлар. Ҳозир бу ерда икки укам, жиянларим яшашади. Эскироқ бўлсаям машинам шу ерда эди, оқиб кетибди, ҳолатига қараб бўлмайди. Шукур, укаларим, набираларим омон қолибди”, деди 63 ёшли Мамат Аҳматов.\nБир оиладан икки набира ва келин сел қурбони бўлган. Яна бир хонадонда юқори синф ўқувчиси яқинлари кўз ўнгида сувга оқиб кетган. Уларнинг мусибати, ярасини тирнамайлик, деб суҳбатга тортмадик.\nХалқимиз ўт ва сув балосидан асрасин, дейди. Табиий офатга бас келиш осонмас. Аммо эътиборни тортадиган айрим ҳолатлар бор. Олтмиш, саксонни қоралаганлар шу вақтга қадар бундай селни кўрмаганини айтмоқда. Эгизбулоқ шундай жойлашганки, қишлоқнинг юқори қисмида бир нечта сел йўллари бирлашиб, айнан аҳоли яшаётган нуқтада бирлашади. Ва шу вақтга қадар одамларга жиддий зарар етмаган. Уйларни одамларнинг ўзи қуриб олмаган, давлат лойиҳаси билан қилингани айтилмоқда. Савол туғилади: қачондир шундай хавф келиши мумкинлиги инобатга олинмаганми?\nЯна бир жиҳат борки, қишлоқнинг юқори қисмида сўнгги йилларда карьер фаолият бошлаган ва икки йилда каттагина тепаликдан тошлар олиб кетилган. Оғир юк машиналар ҳаракатланиши учун қирлар текисланган. Ушбу ҳолат сел йўлини ўзгартириб юборган бўлиши мумкин, деган тахмин ҳам илгари сурилмоқда. Ушбу ҳолатга ҳам масъуллар ва мутахассислар эътибор қаратишса, фойдадан холи бўлмайди.\nKun.uz мухбири Фориш тумани ҳокими Икром Матиев билан телефон орқали боғланди.\nҲоким айни вақтда уйи яроқсиз ҳолатга келиб қолган фуқаролар учун янги массивда 30 та уй қуриб бериш лойиҳаси устида ишланаётганини маълум қилди. Унинг айтишича, янги уйлар жабрланганларга текинга берилади, бошқа фуқароларнинг ҳам мулкига етган зарар ҳисоб-китоб қилинади ва бунинг учун маблағ ажратилади.\nТасвирчи ва монтаж усталари: Фахриддин Ҳотамов, Жаҳонгир Алибоев.


Минскда Украина юзасидан тўрт томонлама музокаралар якунланди\n05 декабр 2020, Тошкент вақти: 16:26\nМинскда Украина, Германия, Франция ва Россия президентларининг Украина шарқида барқарорликни тиклаш масаласига бағишланган музокаралари якунланди.\nКеча бошланиб бугун ниҳоясига етган музокаралар 14 соатга чўзилди.\nРойтерс агентлиги музокаралар натижасида тайёрланган ҳужжатда томонлар 14 февралдан ўқ отишни тўхтатишга рози бўлиши мумкинлиги қайд этилгани ҳақида хабар тарқатди. Томонлар, шунингдек, оғир ҳарбий техникани жанг бўлаётган ҳудудлардан олиб чиқиб кетиш, демилитация ҳудудини яратиш, хорижий ҳарбийларни жангоҳлардан чиқариш ҳақида келишиб олган.\nАввалроқ Украина президенти Петро Порошенко Минскда ўтаётган музокаралардаги танаффус пайтида журналистларга “Россиянинг музокаралардаги позициясини мутлоқ қабул қилиб бўлмайди”, деб баёнот берган эди.\nФранция президенти Франсуа Олланд, Германия канцлери Ангела Меркел бугун Минскда қўшма матбуот анжумани ўтказишларини билдирган.


Кўзга кўринмас “хавф”\nКўзга кўринмас "хавф” (маиший техниканинг электромагнит майдонига доир)\nЭлектромагнит майдон биринчи навбатда шуниси билан хавфлидирки, ёруғлик ёки товушдан фарқли ўлароқ инсон унинг таъсирини сезмайди ва шу сабабли ҳам электромагнит майдоннинг кучи ҳамда хавф даражасини етарлича баҳолай олмайди. Лекин организмимиз бундай нурланишга жуда сезгир.\nЗамонавий тадқиқотлар шуни кўрсатмоқдаки, электромагнит нурланиш таъсиридан айниқса бош мия, юрак, шунингдек эндокрин, иммун ва жинсий тизимларни ишига кўпроқ зарар кўрсатади. Агар хонадондаги кичкинагина ошхонада электр плитаси, микротўлқинли печ, телевизор, кир ювиш машинаси, музлаткич, иситкич, кондиционер, электр чойнак ва қаҳва тайёрлагич жойлаштирилса, ушбу муҳитнинг ўзиёқ одам саломатлиги учун хавф солиши мумкин. Электромагнит нурланиш айниқса болалар ва ҳомиладор аёллар учун ўта зарарли.\nАйтиш жоизки, анча юқори кучга эга электромагнит майдон етарлича вақт мобайнида организмга таъсир кўрсатгандагина касаллик ҳолатлари рўй беради. Шу сабабли, кичик кучга эга электромагнит ҳосил қиладиган маиший техникадан фойдаланганда аҳолининг асосий қисми зарар кўрмаслиги мумкин. Фақатгина бунда электромагнит майдонга юқори сезувчанлиги бор инсонлар учун хавф туғилади. Замонавий тасаввурларга кўра, саноат частотаси (50 Герц) ҳосил қиладиган магнит майдон узоқ нурлантирганда (мунтазам равишда ҳар куни камида 8 соатдан бир неча йил давомида) ҳам инсон саломатлиги учун хавфли бўлиши шубҳасиз. Америка ва Швеция гигиенист олимлари бир-бирларидан мустақил равишда электромагнит майдоннинг чегаравий меъёрини аниқладилар – у 0,2 микроТеслага тенг келади.\nТЕЛЕВИЗОР, МУЗЛАТГИЧ ВА СОЧ ҚУРИТГИЧЛАР\n(улардан фойдаланишда эҳтиёткор бўлинг)\nТелевизор ишлаётганда магнит майдон кўрсаткичи 2 микроТеслага етади. Ундан узоқлашгач магнит майдон кучи сўниб боради. Телевизорнинг ён томонидан 1,2 метр масофа хавфсиз ҳисобланади. Экран ҳам ҳимояланган қисмлардан бири бўлиб, унгача бўлган масофа камида 1,1 метрни ташкил қилиши лозим.\nОддий электр лампасининг нурланиши 1 метр масофанинг ўзида 0,25 микроТеслага етади. Электр дазмол магнит индукцияси қиймати унинг ушлагичидан 20 сантиметр масофада меъёрий кўрсаткичга тенг (яъни 0,2 микроТесла). Худди шу 20 сантиметр масофада электр чойнаклар 0,6 микроТесла кучланган электр майдон ҳосил қилади, бу албатта меъёрдан юқори кўрсаткичдир.\nИшлаётган компрессоридан 10 сантиметр радиусдаги масофада 0,2 микроТесладан ошмайдиган майдон кучланганлигини ҳосил қиладиган музлаткич ҳеч бир хавф туғдирмайдигандек туюлиши мумкин. Лекин "Nofrost” тизими (бундай музлаткичларда муз қатлами ҳосил бўлмайди)га эга музлаткичларни хавфсиз дейиш қийин, чунки уларнинг эшигидан 1 метр масофада электромагнит майдон кучланганлиги меъёрдагидан юқори кўрсаткични қайд этади. Шу сабабли, стул ва столларни музлаткичга тақаб қўйиб бўлмайди. Музлаткич эшиги ёнида узоқ ўйланиб туришни ҳам тавсия этилмайди – керакли нарсани музлаткичдан олдингизми уни дарҳол ёпинг ва ундан узоқлашинг. Агар музлаткич деворга яқин турган бўлсаю, деворнинг нариги тарафида кароват бу деворга тақалиб турган бўлса, мебель ёки музлаткичнинг жойини ўзлаштириш лозим. Ёки музлаткич орқасидаги деворни фольга билан тўсилса, у музлаткичдан таралаётган нурланишни унинг ўзига қайтаради.\nОшхонадаги биринчи ўринда хавфли маиший техника жиҳозлари электр плитаси ва микротўлқинли печдир. Уй бекалари плитанинг ёнида бир неча соатлаб турадилар. Электр плитаси эса 30 сантиметргача бўлган масофада 0,4-4 микроТесла кучланишли майдон ҳосил қила олади.\nКичик ўлчамли кир ювиш машинасининг бошқариш пульти атрофида магнит майдон 10 микроТеслагача боради.\nУнинг ён тарафидан ярим метр масофада 0,7 микроТесла нурланиш мавжуд. Шу сабабли, кир ювиш машинасини ошхонада жойлаштириш қарори нечоғли тўғри эканлигини ўйлаб кўриш лозим.\nЧангюткич ишлаётган маҳали электромагнит нурланиш кўрсаткичи 100 микроТеслага етади. Турмушда ишлатиладиган электр жиҳозлари орасида нурланиш таратиш бўйича мутлоқ рекорд электр устара ва фенга тегишли. Электр устара ишлаётганда ундан атиги 3 сантиметргина масофанинг ўзида 1500 микроТесла қайд қилинади. Фенларда эса бу кўрсаткич 2000 микроТеслага етади.\nМИКРОПЕЧ ЭШИГИ ЁНИДА\nМикротўлқинли печ унга жойлаштирилган маҳсулотни иситиш учун электромагнит майдондан фойдаланади.\nМикротўлқинли печларнинг иш частотаси 2,45 Гигагерцни ташкил этади. Кўпчилик одамлар ушбу ускунанинг микротўлқинли нурланишидан қўрқадилар.\nЗамонавий микротўлқинли печлар етарли даражада мукаммал ҳимоя тизимига эга бўлиб, ҳосил қилинаётган электромагнит майдон иш майдонидан ташқарига чиқмаслигининг олдини олади ҳамда гигиеник талабларга ортиғи билан жавоб беради. Лекин вақт ўтгани сари печнинг ҳимоя даражаси пасайиши ва электромагнит майдоннинг бир қисми ташқарига сизиб(айниқса печ эшигининг пастки ўнг бурчагидан) чиқиши мумкин. Кир тўпланиши ва механик зарарланишлар туфайли печ эшигининг четки қисмларида микротирқишлар пайдо бўлиши бунга сабаб бўлади. Шундай аҳволга келиб қолган микротўлқинли печни ишлатиш керак эмас. 5-6 йил ишлатилганидан сўнг, электромагнит майдонни назорат қилиш лабораториясидан мутахассисни чақириб печнинг ҳимоя тизими ҳолатини текширтириш мақсадга мувофиқ.\nМикротўлқинли нурланишдан ташқари печ ишлаётган маҳал у электр тармоғидан қабул қилаётган 50 Герцли электр токи ҳам магнитли майдон ҳосил қилади. Микротўлқинли печ хонадондаги магнит майдон ҳосил қилувчи кучли манбалардан бири ҳисобланади. Печ ҳосил қилаётган магнит майдон кучланганлиги 1 метр масофада ҳам 0,5 микроТесладан кам бўлмайди. Бир марта бир неча дақиқага ёқиш фойдаланувчи саломатлигига жиддий зарар етказа олмайди.Печни ишга туширгандан сўнг ундан камида 1,5 метр узоқликда бўлиш керак. Шунда электромагнит майдон сизга "ҳамла” қила олмайди.\nОШХОНАДА НУРЛАНИБ ҚОЛМАНГ\nМаиший техниканинг электромагнит нурланишлари ҳисобга олиб, турмушимизга ўзгартиришлар киритишимиз керак. Масалан, ишни уйдаги электротехника жиҳозларининг жойини ўзгартиришдан бошлаш мумкин.\nИшламаётган, лекин розеткага уланган қурилма ҳам нурланиш ҳосил қилиши мумкин. Чунки, ўзгарувчан ток симларнинг паразит ҳажмидан ўтиб, электромагнит майдон пайдо қилади. Сим қанча узун бўлса, майдон кучи ҳам шунча ошади. Симлар халқа ва сиртмоқ шаклини ҳосил қилмаслигига ҳаракат қилинг.Ошхона электр маиший жиҳозларига тўла жой бўлиб, шу сабабдан ҳам электромагнит тўлқинларга бойдир. Бунинг устига ошхона хонадондаги энг кўп ташриф буюриладиган жой бўлиб, ҳар бир ташриф буюрувчи у ерга кирар экан, ўзи учун аталган нурланиш "миқдори” дан баҳраманд бўлмасдан кетмайди. Аёллар-ку одатда ошхонада соатлаб бўладилар ва бу вақт мобайнида электромагнит тўлқинлар таъсири остида ишлайдилар. Ошхонада экансиз, кир ювиш машинаси, микротўлқинли печ, электр чойнак ва бошқа маиший техникани бир вақтда ишлатмасликка ҳаракат қилинг.\nЁтоқхонада электромагнит нурланиш манбалари сони иложи борича кам бўлиши лозим. Чунки уйқу вақтида инсон организми ҳимояси пасаяди. Дам олиш хонасида радиотелефон ва компьютер турмаслиги керак. Кароватларнинг остидан кабель, симлар ўтказиш тавсия этилмайди. Кароватни яхшиси девордан бир неча сантиметр масофада ва розеткалардан узоқроқ жойлаштириш керак.\nТелевизор, компьютер ва микротўлқинли печ учун ташқарига қараган девор (яъни, ортида кўча ёки подъезд) лар танланса яхши бўлади. Шундай қилинса ушбу қурилмалардан тарқалаётган нурланиш одамлар яшайдиган қўшни хоналарга эмас, кўчага чиқади.\nБугунги кунда "иссиқ пол” тизими оммалашиб бормоқда. Гарчи бу тизим хонадонда қулай ҳароратдаги иқлимни ҳосил қилиш имконини берсада, электр энергияси ёрдамида ишлайдиган "иссиқ пол” тарқатадиган магнит нурланиши замонавий офисдагидан 3 баравар кучлидир. Агар хонадонингизга электр энергиясида ишлайдиган "иссиқ пол” ўрнатмоқчи бўлсангиз, улар ҳақида маълумот йиғиб, энг кам нурланиш тарқатадиганини танланг. Кичик ёшдаги болалари бор инсонлар учун бу айниқса муҳим. Чунки бола кўп вақтини полда ўйнаб ўтказади.\nҚУВВАТИ КАМ БЎЛСА, ЯХШИ\nМаиший техника харид қилар экансиз, маҳсулотнинг сертификатида жиҳоз халқаро санитария меъёрларига жавоб бериши ҳақидаги белгилар борлигига ишонч ҳосил қилинг. Унутмангки, жиҳознинг қуввати қанча кам бўлса, у ҳосил қиладиган майдон кучланиши ҳам шунча паст бўлади.\nКечаси техникани "Stand by” режимида қолдирманг. Яъни, уни тўлиқ ўчиринг. Масалан, телевизорнинг қизил лампачаси ўчиқ туриши лозим.\nМеталл экранлардан бошқа ҳеч нарса, шу жумладан, ҳеч қандай девор, ҳатто бинонинг таянч деворлари ҳам электромагнит майдон таъсиридан ҳимоя қила олмайди. Шундай экан, кароватни жойлаштириш учун жой қидирар экансиз, қўшни хонадондаги телевизор қаерда турганини билиш фойдадан холи бўлмайди.\nМаиший техника жиҳозларини иложи борича дам олиш жойларидан узоқроқ жойлаштиринг. Электр жиҳозларини ҳам бир-бирига яқин қўйманг.\nАгар хонадонингизда ёки унинг яқинида катта қувватли кабеллар ва шунга ўхшаш маиший техникадан ҳам хавфлироқ нарсалар бўлса, сиз дам оладиган жой улардан камида 2,5-3 метр масофада бўлиши лозим. Хотиржам бўлиш учун мутахассисларни чақириб, электр ускуналари ҳосил қилаётган майдонни ўлчатишингиз ҳам мумкин.\nҚуйидагидан кўрсатгичлардан кам масофада узоқ турманг:\n- "Nofrost” тизимига эга музлаткич: эшик – 1,2 метр, орқа тарафи – 1,5 метр\n- Дазмол: ушлагичидан – 0,23 метр.\n- Телевизор: экрандан – 1,1 метр, ён томонидан – 1,2 метр.\n- Электр иситкич – 0,3 метр.\n- 78 Ваттли иккита лампа ўрнатилган торшер: симдан – 0,03 метр.\n- Электр печ: олд томондан – 0,4 метр.\n- Аэрогриль – 1,4 метр.\n- Электр чойнак – 0,20 метр.\n- Wi-Fi узаткич – 0,40 метр.\n- Микротўлқинли печ – 1,5 метр.\n- Компьютер: экрандан – 0,5 метр.\n- Электр радиатор – 0,3 метр.\nСанитария – гигиена ва касб касалликлари илмий-текшириш\nинститутининг "Физик омиллар” лабораториясининг\nкатта илмий ходими, тиббиёт фанлари номзоди.\nМанба: "Сиҳат-саломатлик" журнали\nЧоп этилган: 18-03-2021, 20:44\nБўлим: Психология ва саломатлик / Сабоқлар\nКўрилган: 4 782\nСирожиддин Рауфга муносабат\nЧоп этилган: 5-05-2020, 05:33\nХалқаро Радиология ( Рентгенологлар) куни\nЧоп этилган: 8-11-2020, 04:55\nЧоп этилган: 6-04-2021, 21:28\nОна сутидаги олтин топилма\nЧоп этилган: 25-03-2021, 06:07


Kutubxona - Omon Muxtor. Yozilmagan hayot (hikoya) / Kiril\nSiz shu sahifadasiz: Omon Muxtor. Yozilmagan hayot (hikoya) / Kiril\nАсар номи Ёзилмаган ҳаёт (ҳикоя)\nЁзилмаган ҳаёт (ҳикоя)\nСайфулла ака Қўйлиқдан ичкарироқда, қишлоқда яшар эди. Ёшликда табелчи, сувчи бўлган, кейин анча йил почтада ишлаган. Олдин эшакда, кейин «шайтон-арава»да хат, газета-журнал ташиб умри ўтган эди. У букирми-қийшиқми, Квазимодага ўхшаган бесўнақай киши. Лекин ўша, Квазимодага ўхшаб муҳаббатли қалби бор эди. Исмоил уч йилча бурун баҳорда опаси Роҳиланинг қабри бошида почча билан ёнма-ён турганида, унинг кўзлари нурланиб кетган, алланечук ширин хўрсиниб:\nРоҳила дунёдан ўтгач, Сайфулла ака қайтиб уйланмади. Муҳаббатдан ташқари, афтидан, хотинига тегишли жигарлардан узоқлашгиси келмади. Шу боисдандир, у ҳам бу томондагилар учун «ҳар қачонги почча» бўлиб қолаверган эди.\nУнинг шапалоқдек иккита китобчаси чиққан, уларни поччага берган эди. У поччаси ақлли эканлигини биларди. Зероки, афти-ангорини кўриб хунукми-тасқарами, деса бўлаверадиган бу одамни қишлоқда ҳурмат қилишарди. Лекин почча ҳаёт шароити мажбур қилиб, еттинчи синфдан нарига ўтмаган. Савод даражаси қандай — Исмоил билмас эди. Берган китоблари ҳақида, у ўқимаган, майли, опамнинг эри бўлгани учун бердим, ўзи вақтида тарқатган газета-журналлардан биронтасини ҳам ўқимаган бўлса керак, деб ўйлар эди. Шундай фикри борлигидан, шу кунлар «қоғозга тушаётган» бир воқеани Исмоил, болага эртак айтгандек «соддароқ» қилиб Сайфулла акага айтиб беришга тутинди. Айтмас ҳам эди-ку, йўлда суҳбат иштиёқи унинг тили тугунини ечворди.\n— Бу ривоятми, шунақа... Қадимда бир бой бўлган экан. Хотини ўлган... кечирасиз! — фарзанди йўқ экан. Ўлишидан олдин бир жума куни масжидга чиқиб, мусулмонлар, дунёдан ўтганимда ким мен билан бир кеча қабрга кириб ётса, йиққан тилламни битта қолдирмай, ўшанга беринглар, деб эълон қилибди. Бой кўз юмгач, жуда камбағал бир йигит ўртага қўйилган шартни бўйнига олиб, тобутнинг олдига тушибди. Бошини эгиб кетаётса, ерда ётган қандайдир арқонни кўрибди. Шунчаки илиб, белига боғлабди. Қисқаси, жамоа бойни гўрга жойлаб, ҳалиги йигитни ҳам туйнукдан киритиб юборибди. Тош босиб, тупроқ тортишибди. Кўп ўтмай, йигит қараса, рўпарада Мункар-Накир туришибди. «Булар иккита экан» — дебди Мункар. «Ёшидан бошлайлик» — дебди Накир. «Йўлда ётган арқонни биров тушириб қолдирган эди. Сеники эмасди. Нега олдинг?» — деб сўрабди Мункар. Йигит чайналган экан, Накир бошига гурзи билан туширибди. Эрталабгача шу арқон устида сўз борибди. Йигит неча марта яксон бўлиб, неча марта ўз ҳолига қайтибди. Эрталаб қабрни очишса, йигит чиқа солиб, дуч келган томонга қараб қочибди. Уни тутиб, нега бундай қиляпсан, деб сўрашса, бир қулоч арқон учун кўрганимни-кўрдим, қочмасдан тиллани олсам, ўлганимда бунга қандай жавоб бераман, дебди...\n— Кўп жойи...\n— Халқ катта. Ҳар кимнинг гапи ҳар хил. Мулланинг гапи бор. Бойнинг гапи бор. Камбағалнинг... Ана, камбағаллик айб эмас, дейди. Буни бойлар тўқиган. Камбағал чидасин, норози бўлмасин, деб... Халқ доно! Лекин гап доим ҳам ҳаётга мос чиқавермайди...\n— Ҳа, албатта, — деб ўйга чўмди Сайфулла ака. — Ривоятда мол-мулкка ҳирс қўйма, омонатга тегма, мазмунида ҳикмат келган. Лекин гапнинг тагида бой бўлгандан камбағал бўлган маъқул, қабилида маъно ҳам ётибди. Буниси тўғри эмас. Дунёда ҳамма тўқ-тўкин яшашни истайди... Бой учраган кишига бойлигини қолдирмайди. Гўрига кириб-чиқса ҳам! Биз эшитганмиз, бойлар кўпинча ўлаётиб ҳам, мол-мулкини бир жойларга беркитган. Кўмган. Бойликка бепарво, сахий, валломат киши ҳам! Йигит қабрга кириб ётгани ёлғон. Минг дийдаси қаттиқ бўлмасин, юраги ёрилади. Ўлган деб адашиб тирик кўмилганлар ҳам тезда чиқишга уринган, чиқолмаганига юраги дош бермаган. Кечаси қабристондан ўтганида қўрққанидан ўлган қанча! Йўлда ётган арқонни олган йигитнинг тиллага қарамаслиги бўлмаган гап. Бойлик қўлга киришини била туриб, бундан кечган одам девона ёки авлиёсифат бўлиши керак. Одамнинг фожиасими, бахтими, азобдан қутулибоқ азобни унутиши! Азоб билан бола туққан она уч кунда буни унутади... Мункар-Накир аҳмоқ эмас, тирикни ажратолмайдиган. Улар жон ҳам ато қилолмайди. Бу — ўлиш билан тирилиш, ёлғиз Худога тегишли!\nИсмоил поччасининг фикрлари баҳсли, ривоят шубҳасиз, олимлар айтган «шартли ҳолат» тарзида «яшашга ҳақли» эканлигини ўйлади. Аммо бир томондан, буни энди бор-борича ёзолмаслигига қаноат ҳосил қилган, иккинчи томондан, Сайфулла аканинг «саводи даражаси»ни ҳис эта бошлаган эди.\n— Эшитинг. Бошқаси. Ҳозирги ҳаёт, — деди Исмоил. — Мана шу Қамчиқ билан боғлиқ, — унинг овози, кайфиятидан ёзаётган «замонавий» воқеа поччага ривоятдан кўра кўпроқ ёқишига умидланаётгани сезилиб турарди. Аксар ёш ёзувчилар каби у «асар»ига биров фикр билдиришини истар ва эътирозли фикр чиқса, дарҳол «оқланишга» тушар эди. — Корчалон бир бошлиқ қўли остида ишлаган Суюн ва Даврон деган икки йигитни хонасига чақиради. Довондан ўтиб, Данғарагача борасизлар, дейди. У ердаги бир кишининг исми, турар жойи мана бу қоғозда белгиланган, бу халтада иккита бўлка нон, дейди. Шуни ўша одамга берасизлар, кейин Тошкентга қайтиб келверасизлар, дейди.\nЙигитлар дарҳол машинага минишади. Данғарага етиб бориб, қоғозда белгиланган Шоҳид деган кишининг уйини топишади. Халтадаги иккита бўлка нонни унга беришади. Шоҳид уларни зиёфат-зарофат қилиб, Тошкентга жўнатади. Лекин, йигитлар бошлиқ буюрган бу ишнинг маъносига тушунишмайди. Бориб-келгунча йўл давомида шу ҳақда ўйлашади. Суюн Давронга, Даврон Суюнга оғиз очмайди. Иккиси ҳам уйига кела солиб, хотинига юрагини очади. Суюн, хотин, шунақа-шунақа бўлди, дейди. Мен тушунмадим, дейди. Бошлиқ Ҳусниддинов бекорга бир ишни қилмайди, бу ерда аллақандай сир бор. Хўп, нега шунча йўл босдик? Нон йўқми у ерда? Дўкону бозорда тахланиб ётибди. Шоҳид иккита бўлка нонга муҳтожми? Данғиллама уй-жойда турибди, дастурхони шоҳона. Адашмасам, биз жиноий бир ишга аралашиб қолдик, хотин, дейди. Даврон ҳам, хотинжон, шунақа гаплар, дейди. У Суюндан ҳам кўра кўпроқ мулоҳазага берилади. Худо урсин, ноннинг ичида бир нарса бор эди, дейди. Махфий хатми? Қимматбаҳо буюмми? Қорадорими? Тўппончами? Қуруқ нонни машина бериб, бизни овора қилиб, Ҳусниддинов шунча йўлга юбормайди-ку! Мен тушунмадим, хотинжон, дейди... Икки кундан кейин, Шоҳид идорага келиб, Ҳусниддинов билан анча суҳбатлашиб кетади. Олти ойдан кейин, Ҳусниддинов бошқа обрўли ишга ўтади. Унинг ўрнига Шоҳид бошлиқ бўлиб келади. Янги бошлиқ тез орада Суюнни бу идорага алоқасиз бир, Давронни иккинчи ишга ўтказиб юборади. Шу билан сирли ишнинг, гапнинг думи тугилади...\n— Олдинлар ҳам бу воқеалар рўй берган. Эски бир бой янги бир бойга ёки катта бир бек кичикроқ бекка иккита зоғорами, қотган патирними, юборган. Бунинг маъноси: «Сен бизнинг нонимизни еб одам бўлганингни унутмаяпсанми? Кўзингни оч!» деган гап...\nИсмоил яна поччасининг фикрлари баҳсли, воқеани қайси шаклда «қабул қилиш» ўқувчининг ихтиёрида эканлигини ўйлади. Муҳими, болалигидан ўзи кўриб-кузатиб юрган Сайфулла акани «танимаган-билмаган»лигини ҳис этди. Кўнглида бу оддий, камтар инсонга нисбатан меҳри ошди.\nЙўлда неча бора, сизга берган китобларим-чи, уларни ўқиганмисиз, уларда ҳам «кўп жойи нотўғри»ми, деб сўрагиси келди. Аммо сўрамади. Қўрқди...\n"http://www.kutubxona.com/wiki/index.php?title=Omon_Muxtor._Yozilmagan_hayot_(hikoya)_/_Kiril&oldid=13004" dan olindi


«Антибиотикларнинг рецептсиз сотилиши — катта муаммо» – Газета.uz\n«Антибиотикларнинг рецептсиз сотилиши — катта муаммо»\nАнтибиотикларга чидамлилик одамлар саломатлигига таҳдид сифатида баҳоланмоқда. Ўзбекистонда антибиотиклар тайинлаш ва уларни дорихоналарда сотилиши устидан назорат ўрнатилади.\n15 ноябр 2018, 21:54 Жамият\nАнтибиотиклар дунёда энг кўп тайинланувчи ва тиббиётнинг қарийб барча соҳаларида қўлланилувчи дори воситаларидан ҳисобланади. Бироқ уларни нотўғри қўллаш оқибатида кейинчалик ҳақиқатдан ҳам керак бўлган вақтда ёрдам бермаслиги мумкин. Дунё миқёсида антибиотикларга чидамлилик одамлар саломатлигига таҳдидга айланмоқда.\nКўплаб дори воситаларига чидамли бактериялар келтириб чиқарган инфекциялар ҳар йили 700 мингга яқин кишининг ўлимига сабаб бўлмоқда. Мазкур маълумотлар Антибиотиклардан тўғри фойдаланиш жаҳон ҳафталигига бағишланган матбуот анжуманида санаб ўтилди.\n«Одамлар ва ҳайвонларда инфекцион касалликларни даволаш учун қўлланилувчи микробларга қарши препараларга масъулият билан ёндашиш ва улардан эҳтиёткорлик билан фойдаланиш лозим, — деди ЖССТнинг Ўзбекистондаги ваколатхонаси раҳбари Лиан Куппенс. — Барча секторларда ва барча даражаларда амалга оширилувчи ҳаракатларда бутун жамоатчилик ва давлат иштироки таъминланмаса, ўзгаришларга эришиб бўлмайди».\n«Ўзбекистон антибиотикларга чидамлиликнинг тарқалиши билан боғлиқ реал хатарларни яхши фаҳмлайди. Биз миллий ҳаракатлар режасини ишлаб чиқишни якунлаш арафасидамиз», — дея хабар қилди Эпидемиология, микробиология ва инфекцион касалликлар ИТИ директори ўринбосари Холида Аҳмедова.\nЎзбекистонда қонунчиликка кўра антибиотикларни шифокор рецептисиз бериш тақиқланади. Бироқ қонунчиликдаги бу талабга дорихоналарда риоя этилмайди.\n«Бизда микробларга қарши препаратларни рецептсиз сотиш ҳақиқатдан ҳам катта муаммо. Ваҳоланки норматив ҳужжатларда бу масала қатъий тартибга солинган», — деди антибиотикларни қўллаш бўйича миллий координатор ҳамда Дори воситалари экспертизаси ва стандарлаштириш давлат маркази бўлим бошлиғи Муҳаббат Ибрагимова.\n«2020 йилда электрон рецептлар ва касалликлар тарихи тизимининг жорий этилиши барча тайинловларни маълумотлар базасига киритиш ва дори воситаларининг берилишини кузатишга имкон беради. Бу туфайли дори воситаларининг рационал тайинланиши ва уларнинг рационал чиқарилиши таъминланади», — деди у.\nШунингдек, Маъмурий жавобгарлик тўғрисидаги кодексга рўйхатга киритилмаган дори воситаларини шифокор рецептисиз сотганлик учун жазони кўзда тутувчи ўзгартишларни киритиш кўзда тутилмоқда, деди Муҳаббат Ибрагимова.


Қўшкўпирлик ўқитувчилар қатқалоққа чиқарилди\n07 март 2021, Тошкент вақти: 11:34\n28 апрелдан бошлаб Хоразм вилояти Қўшкўпир туманидаги коллеж ва мактабларнинг ишчи-хизматчилари дала ишларига жалб қилинди. Қўшкўпирдаги Озодлик манбасига кўра, улар ёмғирдан сўнг қатқалоққа айланган ерлардаги ғўза ниҳолларининг тагини юмшатиш билан шуғулланаяпти.\nҚўшкўпирнинг Қатағон қишлоғидаги мактаблардан бирида фаррош бўлиб ишлайдиган аёлнинг исмини ошкор қилмаслик шарти билан Озодликка айтишича, икки кун далага чиқиб, ғўзалар тагининг қатқалоғини юмшатиш билан шуғулланган.\n“Бизнинг мактабдан қатқалоққа тўрт киши чиқдик. Асосан, ишчилар ва яна ярим ставкада ишлайдиган бир ўқитувчининг дарси йўқ экан. У ҳам чиқди. 28 апрель куни чиқдик. Уч кун ёмғир ёққанидан сўнг пахталар қатқалоқ бўлиб қолди. Шунга Районодан директорга айтибди, “Ҳамма мактаблар қатқалоққа чиқади”, деб. Мен ўзим икки кун чиқдим”, - деди қўшкўпирлик ишчи микрофонсиз суҳбатда.\nСуҳбатдошнинг айтишича, у ўз ҳамкасблари билан икки кун давомида эрталаб соат 9дан кечки соат 5гача далада ишлаган:\n“Обедда овқатимизни уйдан олиб бориб, далада овқатландик. Ишлаганимизга пул беришмади. Текин экан. Ҳашарга ўхшаган нарса эмиш. Ўзи баҳорда далага чиқсак ҳеч қачон пул беришмаган”, - деди қўшкўпирлик суҳбатдош.\nОзодликка Қўшкўпирдан жўнатилган суратда далада ишлаётган одамлар тасвирланган.\nСуратга илова қилинган изоҳда “Қатқалоқлар бошланиб кетди. Ўқитувчиларга ачинамиз. Қўшкўпир туманида коллеж ўқитувчилари ва мактаб ўқитувчилари қатқалоққа чиқарилди”, - дейилади.\nҚўшкўпир туман Халқ таълими бўлимидаги манбага кўра, коллеж ва мактаб ишчилари 28 апрелдан бошлаб дала ишларига жалб қилинган:\n“Лекин ўқитувчилар чиқарилмади. Фақат ишчилар. Районога ҳоким томонидан топширилган “одам чиқаргин” деб. Бу фақат оғзаки айтилади. Ҳеч қачон ёзма буйруқ беришмайди. Лекин Районо мудирида махсус рўйхат бор. Туман ҳокими берган уни. “Фалон мактаб фалон фермер хўжалигига бориб, қатқалоққа чиқарилиши керак”, деб рўйхат келади. Биз шу рўйхат асосида мактабларга топшириқ берамиз. “Фалон фермер ҳўжалигига бориб, фалон гектар ерни тозалашинг керак”, деб айтамиз. Бу рўйхат фақат мудирнинг қўлида. Ҳеч кимга кўрсатмайди”, - деди исмини ошкор қилмаётганимиз манба.\nҚўшкўпир туман Халқ таълими бўлими расмийлари билан боғланиш имкони бўлмади.\nХоразм вилоят Халқ таълими бошқармасининг исмини ошкор қилмаётганимиз мулозими эса вилоятда коллеж ва мактаб ишчи-хизматчилари дала ишларига чиқарилаётганини тасдиқлай олмаслиги билан чекланди.\n25 апрель куни Озодликка етиб келган хабарда Сирдарёнинг Боёвут туманидаги коллеж ва лицей ўқитувчилари қирқ кундан буён дала ишларига мажбурланаётгани айтилади. Ўқитувчиларга кўра, улар навбати билан далаларни ёввойи ўтлардан тозалаш, ер чопиш ишларига жалб қилинган.\nШу кунларда Тошкент шаҳрининг Сирғали туманидаги мактаб ўқитувчилари ва боғчаларнинг тарбиячилари ободонлаштириш ва тозалаш ишларига мажбурий тарзда жалб қилинмоқда. Сирғалидаги манбага кўра, ўқитувчи ва тарбиячилар тумандаги “Бобур” маҳалласини намунали маҳаллага айлантириш тадбирида текин ишчи кучи сифатида ишлатилмоқда.


Ютуқли чек ўйинлари у нима учун керак?\nХабарингиз бор 2020 йил июль ойидан бошлаб Давлат солиқ қўмитаси тажриба тариқасида ютуқли чек ўйинлари ўтказиб келмоқда. Унда Тошкент шаҳридаги онлайн НКМ ёки виртуал кассадан фойдаланишга ўтган тадбиркорлик субъектлари томонидан тақдим қилинган чеклар иштирок этмоқда.\nҲар бир тиражда кир ювиш машинаси, кондиционер, газ плитаси, телевизор ва бошқа рўзғор учун зарур бўлган майиший техникалар ўйналмоқда. Бундан ташқари, энг омадли иштирокчи супер ютуқ – Chevrolet Nexia 3 автомобили соҳиби бўлмоқда. Шу пайтгача иккита ана шундай омадли чек соҳиблари аниқланди.\nБундан нима наф?\nЮтуқли ўйинлар иштирокчиларга қимматбаҳо совғалар тақдим этиш билан бир қаторда, истеъмолчилик маданиятини оширишга хизмат қилади.\nЮтуқли ўйинларнинг ижтимоий-иқтисодий аҳамияти:\n– жамоатчилик назорати ўрнатилишини таъминлайди;\n– савдо маданиятини оширади; хизмат кўрсатувчи ходимларнинг касбий маҳорати ва этикасини белгилайди\n– сотувчиларда масъулият ҳиссини юксалтиради;\n– яширин иқтисодиёт улушини қисқартиради;\nШунингдек, истеъмолчиларни фуқаролик позциясида қатъий туришга ундайди. Уларни ўз ҳуқуқлари учун курашишга ўргатади.\nҚандай чеклар ютуқли ўйинда иштирок этади?\nТошкент шаҳридаги онлайн НКМ ёки виртуал касса билан жиҳозланган савдо (хизмат кўрсатиш) нуқтасидан олинган маҳсулот (хизмат) учун QR кодли чек олиб уларни рўйхатдан ўтказиш керак.\nЧеларни рўйхатдан ўтказишнинг икки усули бор:\n– QR кодини “SOLIQ” мобил иловаси ёрдамида сканер қилиш;\n– 12 хонали фискал белгисини 1077 рақамига SMS тарзида юбориш.\nЭнг муҳим шарт: рўйхатдан ўтказилган чеклар асл ҳолида сақланиши шарт. Яроқсиз ҳолдаги – йиртилган, бўялган ёки ёзувлари ўчиб кетган чеклар ҳақиқий ҳисобланмайди.\nЭслаб қолинг! Ютуқ чиққан чеклар яроқсиз ҳолда тақдим этилса, бундай чеклар соврин олиш учун асос бўлмайди.\nЮтуқли ўйинлар учун чеклар қаерда берилади?\nПрезидентимизнинг 20190 йил 6 сентябрдаги ПФ-5813-сонли Фармонида нақд пул тушумига эга бўлган тадбиркорлик субъектларининг онлайн назорат касса машиналари ёки виртуал кассадан фойдаланишга босқичма-босқич ўтказиш графиги тасдқланган.\nБугунги кунда республка миқёсида турли савдо нуқталарида ўрнатилган 40 мингдан ортиқ онлайн НКМ ёки виртуал касса рўйхатга олинган. Шу жумладан, Тошкент шаҳрида 5 мингга яқин онлайн касса техникаси рўйхатдан ўтказилган.\nИстеъмолчилар “SOLIQ” мобил иловасини юклаб олиб, геолокация хизмати орқали онлайн касса билан жиҳозланган шохобчаларни осонгина топиши мумкин.\nШунингдек, ҳар бир ана шундай савдо нуқтасида Онлайн НКМ ёки виртуал касса мавжудлиги тўғрисидаги маълумот акс эттирилган махсус стикер ёпиштирилган.\nЎйинда барча хоҳловчилар иштирок этиши мумкин. Ушбу босқичда Тошкент шаҳридаги онлайн НКМ ва виртуал кассалардан берилган чеклар иштирок этмоқда. Кейинчалик бошқа ҳудудлардаги истеъмолчилар ўртасида ҳам ўтказилиши режалаштирилган.\nҒолиблар орасида 18 ёшга тўлмаган ва муомалага лаёқатсиз жисмоний шахслар аниқланса, ютуқлар уларнинг қонуний вакиллари томонидан вакиллигини тасдиқловчи ҳужжатларни кўрсатган ҳолда олиниши мумкин.\nДСҚ ютуқли ўйинларининг бошқа ўйинлардан яна бир афзаллиги шундаки, бунда ютуқ соҳиблари жисмоний шахслардан олинадиган даромад солиғи тўлашдан озод бўлади. Яъни, соврин учун тўланадиган даромад солиғи ташкилотчи томонидан тўлаб берилади.\nҲурматли фуқаролар, агар Сиз тўлов учун чек берилмаслик ёки назорат-касса машиналаридан фойдаланиш талаблари бузилиши ҳолатларига дуч келсангиз, қуйидаги манбалар орқали Давлат солиқ хизматига мурожаат қилинг:\n“Soliq hamkor” ахборот тизими –\n– Soliq мобил иловасининг “Солиқ ҳамкори” бўлими;\n– Солиқ органларининг электрон давлат хизматлари портали -my.soliq.uz\n– телеграм бот - @soliq_hamkor_bot орқали\nШунингдек, ДСҚ - Ишонч телефони – 71-244-98-98 ва Call-маркази 1198 рақамларига\nЭслатиб ўтамиз, қонунчиликда белгиланган муддатларда тўловларнинг онлайн тизимидан фойдаланишга ўтмаслик ёки фойдаланиш талабларини бузиш 5 млн. сўмдан 20 млн. сўмгача жаримага сабаб бўлади. (СК. 221-модда)\nҒолиб бўлиш эҳтимоли харид миқдорига боғлиқ эмас. Чеклар сони қанчап кўп бўлса совриндор бўлиш эҳтимоли шунча юқори бўлади.\nЧекларни талаб қилинг, рўйхатдан ўтказинг, сақлаб қўйинг ва ютуқли ўйин иштирокчисига айланинг!